open-index/open-wikipedia-markdown huggingface dataset:
നിദ്ര (1981-ലെ ചലച്ചിത്രം)

ഭരതൻ സംവിധാനം ചെയ്ത് 1981-ൽ പുറത്തിറങ്ങിയ ഒരു മലയാളചലച്ചിത്രമാണ് **നിദ്ര**. വിജയ് മേനോൻ, പി.കെ. അബ്രഹാം, ലാലു അലക്സ്, കെ.പി.എ.സി. ലളിത, ശാന്തികൃഷ്ണ, ലാവണ്യ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.

## സംഗീതം
യൂസഫലി കേച്ചേരി, പിൻസൻ കൊറിയ എന്നിവർ രചിച്ച ഗാനങ്ങൾക്ക് ജി. ദേവരാജൻ, 13AD എന്നിവർ സംഗീതം നൽകിയിരിക്കുന്നു. ആന്റണി ഐസക്, കെ.ജെ. യേശുദാസ് എന്നിവരാണ് ഗാനങ്ങൾ ആലപിച്ചിരിക്കുന്നത്.

;ഗാനങ്ങൾ
* *ധന്യ നിമിഷമേ...* - കെ.ജെ. യേശുദാസ് (രാഗം:സുധ ധന്യസി)
* *വെൻ യു ആർ അ സ്ട്രെയ്ഞ്ചർ...* - ആന്റണി ഐസക്

## അണിയറപ്രവർത്തകർ
* സംവിധാനം - ഭരതൻ
* നിർമ്മാണം - ചെറുപുഷ്പം ഫിലിംസ്
* കഥ - അനന്തു
* സംഭാഷണം - വിജയൻ കരോട്ട്
* തിരക്കഥ - ഭരതൻ
* ഛായാഗ്രഹണം - രാമചന്ദ്രബാബു
* എഡിറ്റിങ് - സുരേഷ് ബാബു
* കലാസംവിധാനം - ഭരതൻ

## ചിത്രീകരണം
ചിത്രത്തിന്റെ നിർമ്മാതാവായ ചെറുപുഷ്പം ഫിലിംസിന്റെ ഉടമയുടെ പാലായിലെ എസ്റ്റേറ്റിലും അതിലെ ഭവനത്തിലുമാണ് ചിത്രത്തിന്റെ ഏറിയ പങ്കും ചിത്രീകരിച്ചിരിക്കുന്നത്.

## അവലംബം

## പുറത്തേക്കുള്ള കണ്ണികൾ
* 
* മലയാളം മൂവി ഡാറ്റാബേസിൽ നിന്നും 

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ഭരതൻ കഥയെഴുതിയ ചലച്ചിത്രങ്ങൾ
സെബീന റാഫി

200px|ലഘുചിത്രം|സെബീന റാഫി
പ്രമുഖയായ മലയാള സാംസ്കാരിക പ്രവർത്തകയും അദ്ധ്യാപികയും എഴുത്തുകാരിയുമായിരുന്നു **സെബീന റാഫി**(6 ഒക്ടോബർ 1918 - 22 ജൂൺ 1990). 

## ജീവിതരേഖ
ഗോതുരുത്ത് മനയ്ക്കിൽ കുടുംബാംഗമായിരുന്നു. അച്ഛൻ ജോസഫ്, അമ്മ മറിയാമ്മ. ചരിത്രത്തിലും ധനതത്വശാസ്ത്രത്തിലും ബിരുദാനന്തര ബിരുദം നേടി. ചരിത്രകാരനും സാഹിത്യകാരനുമായ പോഞ്ഞിക്കര റാഫിയുടെ ഭാര്യയാണ്. വളരെ ചെറുപ്പത്തിൽ തന്നെ  ചവിട്ടുനാടകങ്ങൾ കണ്ടു വളരാനുള്ള സാഹചര്യങ്ങൾ ഉണ്ടായിരുന്നു. ചവിട്ടുനാടകത്തിന്റെ ചരിത്രപരവും സാഹിത്യപരവുമായ വശങ്ങളെക്കുറിച്ചും ചവിട്ടുനാടക കർത്താക്കളെക്കുറിച്ചും പ്രാചീന നടന്മാരെക്കുറിച്ചും സവിസ്തരം പ്രതിപാദിക്കുന്ന *[[ചവിട്ടുനാടകം]]* എന്ന കൃതി രചിച്ചു. ചവിട്ടുനാടകത്തെക്കുറിച്ചുള്ള രേഖപ്പെടുത്തലുകളിൽ ആധികാരിക ഗ്രന്ഥമായി ഇതിനെ കണക്കാക്കുന്നു. പോഞ്ഞിക്കര റാഫിയുമൊത്ത് രചിച്ച കലിയുഗത്തിന് 1971-ലെ കേരള സാഹിത്യ അക്കാദമി അവാർഡു ലഭിച്ചു. ക്രിസ്തുമസ് സമ്മാനം, മാർക്സിസം: ഒരു തിരിഞ്ഞുനോട്ടം എമ്മാവൂസിലേക്കുള്ള യാത്രയും, ശുക്രദശയുടെ ചരിത്രം എന്നിവയാണ് കൃതികൾ. കൂടാതെ നിരവധി ലേഖനങ്ങൾ ആനുകാലീകങ്ങളിൽ പ്രസിദ്ധീകരിച്ചിട്ടുണ്ട്.
## കൃതികൾ
*ചവിട്ടുനാടകം
*കലിയുഗം (പോഞ്ഞിക്കര റാഫിയുമൊത്ത്)
*ക്രിസ്തുമസ് സമ്മാനം
*മാർക്സിസം ഒരു തിരിഞ്ഞുനോട്ടം, എമ്മാവൂസിലേക്കുള്ള യാത്രയും
*ശുക്രദശയുടെ ചരിത്രം (പോഞ്ഞിക്കര റാഫിയുമൊത്ത്)

## അവലംബം


വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേരളത്തിന്റെ ലിംഗസമത്വചരിത്രം
ഓംചേരി എൻ.എൻ. പിള്ള

കേരളത്തിലെ പ്രശസ്തനായ നാടകകൃത്താണ്  **ഓംചേരി നാരായണപിള്ള നാരായണപിള്ള** എന്ന **ഓംചേരി എൻ.എൻ. പിള്ള**.

## ജീവിതരേഖ
1924 ൽ വൈക്കം ഓംചേരി വീട്ടിൽ നാരായണ പിള്ളയുടെയും പാപ്പിക്കുട്ടിയമ്മയുടെയും മകനായി ജനിച്ച് തിരുവന്തപുരം യൂണിവേഴ്സിറ്റി കോളേജിൽ പഠനം പൂർത്തിയാക്കി. ആദ്യകാലത്ത് കവിതകളാണ് എഴുതിയത്. പിന്നീട് നാടകത്തിലേക്ക് തിരിഞ്ഞു. 1951-ൽ ഡൽഹി ആകാശവാണിയിൽ മലയാളം വാർത്താ വിഭാഗത്തിൽ ജീവനക്കാരനായി ഡൽഹിയിൽ എത്തി. പിന്നീട് പ്രസിദ്ധീകരണ വിഭാഗം എഡിറ്റർ, പ്രചരണ വിഭാഗം ഉദ്യോഗസ്ഥൻ എന്നീ ചുമതലകൾ വഹിച്ചു. അമേരിക്കയിലെ പെൻസിൽ വേനിയ യൂണിവേഴ്സിറ്റി, മെക്സിക്കൻ സ്റ്റേറ്റ് യൂണിവേഴ്സിറ്റി , വാട്ടൻ സ്കൂൾ എന്നിവിടങ്ങളിൽ മാസ്സ് കമ്മ്യൂണിക്കേഷൻസിൽ ഉന്നത പഠനം നടത്തി. ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ്സ് കമ്മ്യൂണ്ക്കേഷൻസിൽ അദ്ധ്യാപകനായിരുന്നു. ലോക്​സഭയിൽ പ്രതിപക്ഷ നേതാവായിരുന്ന ഏ.കെ.ജിയുടെ പ്രേരണയിലാണ് ആദ്യ നാടകം രചിച്ചത്. ഈ വെളിച്ചം നിങ്ങളുടേതാകുന്നു എന്ന നാടകത്തിൽ അഭിനയിച്ചത് എംപിമാരായിരുന്ന കെ.സി.ജോർജ്ജ്, പി.ടി.പുന്നൂസ്, ഇമ്പിച്ചി ബാവ, വി.പി.നായർ തുടങ്ങിയവരാണ്.

1963-ൽ എക്സിപിരിമെൻറൽ തീയറ്റർ രൂപീകരിച്ചു. 'ചെരിപ്പു കടിക്കില്ല' എന്ന നാടകത്തിൽ നടൻ മധുവും അഭിനയിച്ചിട്ടുണ്ട്. 1972 ൽ 'പ്രളയം' എന്ന നാടകത്തിന് കേരള സാഹിത്യ അക്കാദമി പുരസ്ക്കാരവും സാഹിത്യ പ്രവർത്തക സഹകരണ സംഘം പുരസ്ക്കാരവും ലഭിച്ചു. 2010 ലാണ് സമഗ്ര സംഭാവനയ്ക്കുള്ള സാഹിത്യ അക്കാദമി പുരസ്ക്കാരം ലഭിച്ചത്. 9 മുഴുനീള നാടകങ്ങളും 80 ഏകാങ്കങ്ങളും ഓംചേരി കൈരളിക്ക് സമ്മാനിച്ചു. ഇതിൽ നിന്നും തെരഞ്ഞെടുത്ത 26 നാടകങ്ങളുടെ സമാഹാരം ഡിസി ബുക്സ് 2011 നവംബർ 27ന് ഡൽഹിയിൽ പ്രകാശിപ്പിച്ചു. എഴുത്തിനും സാംസ്ക്കാരിക പ്രവർത്തനങ്ങൾക്കും പുറമെ ഡൽഹി ഭാരതീയ വിദ്യാഭവനിൽ കമ്മ്യൂണിക്കേഷൻ മാനേജ്മെൻറ് കോളേജിന്റെ പ്രിൻസിപ്പാൾ എന്നീ നിലകളിൽ കർമ്മനിരതനാണ് ഓംചേരി.

## പുരസ്​കാരങ്ങൾ
*കേരള സാഹിത്യ അക്കാദമി പുരസ്ക്കാരം (നാടകം) - 1975
*സമഗ്ര സംഭാവനക്കുള്ള കേരള സാഹിത്യ അക്കാദമി പുരസ്ക്കാരം (2010)
*കേന്ദ്ര സാഹിത്യ അക്കാദമി അവാർഡ് (2020)
* പ്രഥമ കേരളപ്രഭ പുരസ്‌‍ക്കാരം (2022)

## കൃതികൾ
### നോവലുകൾ
*പ്രളയം
*തേവരുടെ ആന
*കള്ളൻ കയറിയ വീട്
*ദൈവം വീണ്ടും തെറ്റിദ്ധരിക്കപ്പെടുന്നു

### നാടകങ്ങൾ
*ഈ വെളിച്ചം നിങ്ങളുടേതാകുന്നു
*പ്രളയം (1972)
*ചെരിപ്പു കടിക്കില്ല

## അവലംബം


വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:1924-ൽ ജനിച്ചവർ
വർഗ്ഗം:കേരളപ്രഭ പുരസ്‌‍കാരം നേടിയവർ
എസ്. ബംഗാരപ്പ

കർണ്ണാടകയുടെ മുൻ മുഖ്യമന്ത്രിയായിരുന്നു **എസ്. ബംഗാരപ്പ** (ഒക്ടോബർ 26 1932 -ഡിസംബർ 26 2011). 14-ആം ലോക്‌സഭയിൽ ഇദ്ദേഹം ഷിമോഗ മണ്ഡലത്തെ നിയമസഭയിൽ പ്രതിനിധീകരിച്ചു. ഷിമോഗ ജില്ലയിലെ കബട്ടൂരിൽ 1932 ഒക്ടോബർ 26-ന് ജനിച്ചു. 2011 ഡിസംബർ 26 ന് അന്തരിച്ചു.

കർണാടക വികാസ് പാർട്ടി, കർണാടക കോൺഗ്രസ് പാർട്ടി എന്നിവയുടെ സ്ഥാപകനാണ് ഇദ്ദേഹം. 1967-ലാണ് ആദ്യമായി എം.എൽ.എ. ആയത്. തുടർന്ന് ആഭ്യന്തരം, പൊതുമരാമത്ത്, റവന്യൂ, കാർഷികം, ജലസേചനം എന്നീവകുപ്പുകളുടെ മന്ത്രിയായി സേവനമനുഷ്ഠിച്ചു. പി.സി.സി.യുടെ പ്രസിഡന്റായി 1979-ൽ നിയമിതനായി. 1990- മുതൽ 92 വരെ മുഖ്യമന്ത്രിയായും പ്രവർത്തിച്ചു. ആകെ നാലു തവണ ലോക് സഭയിലേക്ക് തിരഞ്ഞെടുക്കപ്പെട്ടിട്ടുണ്ട്.  2005-ൽ ലോക്‌സഭാംഗത്വം രാജിവച്ച് ബിജെപിയിൽ നിന്നും സമാജ് വാദി പാർട്ടിയിലേക്ക് ചുവടുമാറി. ആ വർഷം തന്നെ ഇലക്ഷനിൽ തിരഞ്ഞെടുക്കപ്പെട്ട് വീണ്ടും ലോക്‌സഭയിലെത്തി

2009-ൽ സമാജ് വാദി പാർട്ടി വിട്ട് കോൺഗ്രസിൽ ചേരുകയും എം.പി സ്ഥാനം രാജിവെച്ച് മത്സരിക്കുകയും ചെയ്തു. എന്നാൽ തിരഞ്ഞെടുപ്പിൽ ബി.സ്. യെദ്യൂരപ്പയുടെ മകൻ ബി.എസ്. രാഗവേന്ദ്രയോട് മത്സരിച്ച് പരാജയപ്പെട് ടു.

## അവലംബം

വർഗ്ഗം:1932-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഒക്ടോബർ 26-ന് ജനിച്ചവർ
വർഗ്ഗം:ഡിസംബർ 26-ന് മരിച്ചവർ

വർഗ്ഗം:കർണ്ണാടകത്തിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
അക്കരക്കാഴ്ചകൾ (ചലച്ചിത്രം)

കൈരളി ടെലിവിഷനിൽ സംപ്രേഷണം ചെയ്യപ്പെട്ട ജനപ്രിയപരമ്പരയായ അക്കരക്കാഴ്ചകൾ ആധാരമാക്കി 2011-ൽ പുറത്തിറങ്ങിയ ചലച്ചിത്രമാണ് **അക്കരക്കാഴ്ചകൾ**.

## കഥാസാരം
അപ്പച്ചനെയും അമ്മച്ചിയേയും നാട്ടിലെ ഒരു വൃദ്ധസദനത്തിലാക്കുവാൻ തേക്കിന്മൂട്ടിൽ കുടുംബം തീരുമാനിക്കുന്നു. കുറേനാളായി ആഗ്രഹിച്ചിരുന്ന നയാഗ്രയിലേക്കുള്ള ഉല്ലാസയാത്രയ്ക്ക് അവർ പുറപ്പെടുന്നു.

## കഥാപാത്രങ്ങൾ

## അവലംബം


## പുറത്തേക്കുള്ള കണ്ണികൾ
* 
* 
* 

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
ജോൺ ടിൻഡൽ

പത്തൊമ്പതാം നൂറ്റാണ്ടിലെ പ്രമുഖനായ ഒരു ഭൗതികശാസ്ത്രജ്ഞനായിരുന്നു **ജോൺ ടിൻഡൽ** (2 ഓഗസ്റ്റ് 1820 – 4 ഡിസംബർ 1893). 1850-കളിൽ നടത്തിയ ഡയാമാഗ്നറ്റിസത്തെക്കുറിച്ചുള്ള പഠനങ്ങളിലൂടെയാണ് ടിൻഡൽ പ്രശസ്തിയിലേക്കുയർന്നത്. പിന്നീട് താപവികിരണങ്ങളെ സംബന്ധിച്ചു നടത്തിയ പഠനങ്ങളിലൂടെ അന്തരീക്ഷത്തിൽ സംഭവിക്കുന്ന അനവധി പ്രതിഭാസങ്ങൽ അദ്ദേഹം കണ്ടെത്തി. ടിൻഡൽ രചിച്ച പതിനേഴ് പുസ്തകങ്ങൾ പത്തൊമ്പതാം നൂറ്റാണ്ടിലെ പരീക്ഷണാത്മക ഭൗതികശാസ്ത്രത്തെ കൂടുതൽ ജനങ്ങളിലേക്കെത്തിക്കുവാൻ സഹായിച്ചു. 1853 മുതൽ 1887 വരെ ബ്രിട്ടനിലെ റോയൽ ഇൻസ്റ്റിറ്റ്യൂട്ടിൽ പ്രൊഫസ്സറായി സേവനമനുഷ്ഠിച്ചു. ഇദ്ദേഹം കണ്ടെത്തിയ ടിൻഡൽ പ്രഭാവം പ്രകാശത്തിന്റെ തരംഗദൈർഘ്യത്തോടടുത്തു മാത്രം വലിപ്പമുള്ള കണങ്ങളെയും കൊളോയ്ഡുകളെയും പഠിക്കുവാൻ സഹായിച്ചു.

## പുറത്തേക്കുള്ള കണ്ണികൾ

* Works by John Tyndall at Internet Archive
* A blog maintained by a historian who is involved in transcribing Tyndall's letters.

വർഗ്ഗം:ബ്രിട്ടീഷ് ഭൗതികശാസ്ത്രജ്ഞർ
നോട്ടിക്കൽ മൈൽ

ഭൂമിയുടെ ചുറ്റളവിനെ അടിസ്ഥാനമാക്കിയുള്ള ഏകകമാണ് **നോട്ടിക്കൽ മൈൽ**. ഭൂമദ്ധ്യരേഖയിൽ വെച്ച് ഭൂമിയെ രണ്ടായി പകുത്താൽ കിട്ടുന്ന ഒരു അർദ്ധഗോളത്തിൽ നിന്നും ഒരു വൃത്തം എടുത്താൽ അതിനെ 360 ഡിഗ്രിയായി ഭാഗിക്കാം. അതിൽ നിന്നും ലഭിക്കുന്ന ഒരു ഡിഗ്രിയെ വീണ്ടും 60 മിനുട്ടുകളായി ഭാഗിച്ചാൽ കിട്ടുന്നതിൽ നിന്നുള്ള ഒരു മിനുട്ട് കമാനമാണ് ഒരു നോട്ടിക്കൽ മൈൽ 1,852 മീറ്റർ. ഇത് അന്താരാഷ്ട്ര ഏകകവ്യവസ്ഥ പ്രകാരമുള്ള ഒരു ഏകകമല്ലെങ്കിലും വൈമാനികരും, കപ്പിത്താന്മാരും ഉപയോഗിക്കുന്നുണ്ട്.
ജഹന്ദർ ഷാ

**ജഹന്ദർ ഷാ**  മുഗൾ സാമ്രാജ്യത്തിലെ എട്ടാമത്തെ ചക്രവർത്തിയായിരുന്നു. ഔറംഗസേബിൻറെ ഈ പൗത്രന് 350 ദിവസങ്ങൾ മാത്രമേ  സിംഹാസനത്തിലിരിക്കാനായുളളു.

### അധികാരത്തിലേക്ക്
ബഹദൂർ ഷാക്ക് 4 പുത്രന്മാരാണുണ്ടായിരുന്നത്  ജഹന്ദർ ഷാ, അസിം ഉഷ് ഷാൻ, റഫി ഉഷ് ഷാൻ, ഖുജിസ്ത അഖ്തർ...·  തനിക്കുശേഷം അസിം ഉഷ് ഷാൻ രാജ്യഭാരം കൈക്കൊളളണമെന്നായിരുന്നു  ബഹാദൂർ ഷായുടെ ആഗ്രഹം. എന്നാൽ മറ്റു സഹോദരന്മാർ ഇതനുവദിച്ചുകൊടുക്കാൻ തയ്യാറായില്ല. ഔറംഗസേബിൻറെ സേനാനായകരിലൊരാളായിരുന്ന സുൾഫിക്കർ ഖാന്റെ സഹായത്തോടെ അവർ   അസിം ഉഷ് ഷാനെ പരാജയപ്പെടുത്തി. ജീവരക്ഷാർഥം  രാവി നദിയിലേക്കെടുത്തു ചാടിയ അസിം ഉഷ് ഷാൻ മുങ്ങിമരിച്ചു. ജഹന്ദർ ഷാ മുഗൾ സമ്രാട്ടായി സ്ഥാനാരോഹണം ചെയ്തു. സുൾഫിക്കർ ഖാൻ പ്രധാനമന്ത്രിയായി.   ജഹന്ദർ ഷാ അന്തഃപുരത്തിലെ   വിലാസലോകത്തിൽ സമയം ചിലവിട്ടു. വെപ്പാട്ടിമാരെ പ്രീതിപ്പെടുത്താനായി കഴിവും കരുത്തുമില്ലാത്ത പലരേയും ഉന്നതസ്ഥാനങ്ങളിൽ നിയമിച്ചു.

### ഫറൂഖ് സിയാറിന്റെ വെല്ലുവിളി
കിഴക്കൻ പ്രവിശ്യകളിൽ നിന്ന് സൈന്യവുമായി അസിം ഉഷ് ഷാനിൻറെ പുത്രൻ ഫറൂഖ് സിയാർ മുന്നേറുന്ന വിവരം അറിഞ്ഞിട്ടും  ജഹന്ദർ ഷായും പ്രധാന മന്ത്രി സുൾഫിക്കർ ഖാനും കാര്യമായി പ്രതികരിച്ചില്ല. ഫറൂഖ് സിയാറിന് സൂത്രശാലികളായ സയ്യദ് സഹോദരന്മാരുടെ പിന്തുണയുണ്ടായിരുന്നു.

### അന്ത്യം
1713-ൽ ആഗ്രക്കടുത്തു വച്ചു നടന്ന സംഘട്ടനത്തിൽ    ജഹന്ദർ ഷായുടെ സൈന്യം പരാജിതരായി. ജഹന്ദർ ഷാ വധിക്കപ്പെട്ടു;പതിനഞ്ചു വയസ്സുകാരനായ പുത്രൻ  അസീസ് ഉദ്ദീൻ  ബന്ധനസ്ഥനുമാക്കപ്പെട്ടു.  1714 ജനുവരി 21ന് അസീസ് ഉദ്ദീൻ അന്ധനാക്കപ്പെട്ടു.

## അവലംബം

## പുറത്തേക്കുള്ള കണ്ണികൾ
വർഗ്ഗം:മുഗൾ ചക്രവർത്തിമാർ
പാടിക്കുന്ന്

കണ്ണൂർ ജില്ലയിൽ മയ്യിൽ -കൊളച്ചേരി ഗ്രാമപഞ്ചായത്ത് അതിർത്തിയിൽ  സ്ഥിതി ചെയ്യുന്ന ഒരു പ്രദേശം അണ്  **പാടിക്കുന്ന്**. 
സമുദ്രനിരപ്പിൽ നിന്നും 200 അടിയോളം ഉയരത്തിൽ അണ് ഇതു സ്ഥിതി ചെയ്യുന്നത് .  പാടിക്കുന്ന് അടിവാരം, പാടിക്കുന്ന് തീർത്ഥം ഗുഹ എന്നിവ ഇവിടുത്തെ വിനോദസഞ്ചാരകേന്ദ്രങ്ങളാണു്.

1950 മെയ് 4-നു് കമ്യൂണിസ്റ്റ് നേതാക്കളായ രൈരു നമ്പ്യാർ, കുട്ട്യപ്പ, എം.വി. ഗോപാലൻ എന്നിവരെ പോലീസ് വെടിവെച്ചുകൊന്നതു് പാടിക്കുന്നിൽ വെച്ചാണു്.

പാടിക്കുന്നിലെ കമ്മ്യൂണിസ്റ്റ്പാർട്ടി നേതാക്കളെ കളളക്കേസിൽ കുടുക്കി ജയിലിലടച്ച പോലീസ്തന്നെ ഇവരെ ജാമ്യത്തിലിറക്കി.കുപ്രസിദ്ധനായ പോലീസ് ഓഫീസർ റേയുടെ  നേതൃത്വത്തിൽ പോലീസ് ക്യാമ്പിൽ കൊണ്ടുപോയി ഭീകരമായി മർദ്ദിച്ച ശേഷം കമ്മ്യൂണിസ്റ്റ് പാർട്ടിയിൽ നിന്നും രാജിവച്ച് കോൺഗ്ഗ്രസ്സാവാൻ പറഞ്ഞു.അതിന് ശേഷം കമ്മ്യണിസ്റ്റ് പാർട്ടി മൂർദ്ദാബാദ് വിളിക്കാൻ പറഞ്ഞു.പക്ഷേ  സഖാക്കൾ രൈരു നമ്പ്യാർ, കുട്ട്യാപ്പ,എം.വി ഗോപാലൻ മൂവരും കമ്മ്യൂണിസ്റ്റ് പാർട്ടി സിന്ദാബാദ് എന്നു വിളിച്ചു കൊണ്ട് പോലീസ് ഇൻസ്പെക്ടർ റേയുടെ മുഖത്ത് കാർക്കിച്ചു തുപ്പുകയായിരുന്നു.
കലിമൂത്ത പോലീസ്  മൂന്നു സഖാക്കളേയും വെടിവച്ചു കൊല്ലുകയായിരുന്നു.

## ചിത്രശാല

പ്രമാണം:Paadikkunu rakthsakshi.JPG|പാടിക്കുന്ന്  രക്തസാക്ഷി മണ്ഡപം(പഴയത്)
പ്രമാണം:Paadikkunucave.JPG|പാടിക്കുനിലെ ഒരു ഗുഹ
പ്രമാണം:Paadikkunucave1.JPG|ഗുഹ
പ്രമാണം:Paadikkunu3.JPG
പ്രമാണം:Paadikkunu1.JPG


## അവലംബം


## പുറത്തേക്കുള്ള കണ്ണികൾ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ട്രാക്ടർ

ലഘുചിത്രം

നിർമ്മാണ-ഖനന-കാർഷിക മേഖലകളിൽ വ്യാപകമായി ഉപയോഗപ്പെടുത്തിവരുന്ന കർഷണ വാഹനമാണ് **ട്രാക്ടർ**(ഉഴവുയന്ത്രം). മറ്റ് യാന്ത്രിക മോട്ടോർ വാഹനങ്ങളുടെ സമാന സ്വഭാവമുള്ള ഈ വാഹനത്തിന് സുഗമ സഞ്ചാര പഥങ്ങളില്ലാത്ത സ്ഥലങ്ങളിലൂടെയും സഞ്ചരിക്കാനുള്ള പ്രത്യേക കഴിവുണ്ട്. ബുൾഡോസറുകൾ, തുരപ്പൻ യന്ത്രങ്ങൾ, ഖനന യന്ത്രങ്ങൾ, ഉഴവു യന്ത്ര വാഹനങ്ങൾ എന്നീ നിലകളിലെല്ലാം ആധുനിക നിർമ്മാണ-ഖനന-കാർഷിക മേഖലകളിൽ വ്യാപകമായി ഇവ ഉപയോഗപ്പെടുത്തി വരുന്നു. ഇതര മോട്ടോർ വാഹനങ്ങളെ അപേക്ഷിച്ച് സഞ്ചാര വേഗത കുറവാണെങ്കിലും ഉയർന്ന പ്രവർത്തന ശേഷി ട്രാക്റ്ററുകൾക്കുണ്ട്.

## ചരിത്രം

യു. എസ്., ബ്രിട്ടൺ, തുടങ്ങിയ രാജ്യങ്ങളിൽ 19-ാം നൂറ്റാണ്ടിൻ്റെ അവസാന കാലത്താണ് ട്രാക്റ്ററിന്റെ പ്രഥമ രൂപം നിർമ്മിക്കപ്പെട്ടത്. കൃഷി സ്ഥലങ്ങളിൽ അന്ന് ഉപയോഗിച്ചുവന്നിരുന്ന നീരാവി എൻജിനിൽ നിന്ന് രൂപം കൊണ്ടതാണ് ട്രാക്റ്റർ. 1890-കളോടെ കലപ്പ വലിച്ച് നിലം ഒരുക്കുന്നതിനായി ട്രാക്റ്റർ ഉപയോഗിച്ചു തുടങ്ങി. പെട്രോൾ ഇന്ധനമായി പ്രയോജനപ്പെടുത്തുന്ന ട്രാക്റ്റർ നിർമിച്ചത് അയൊവയിലെ ജോൺ ഫ്രൊയിലിച്ച് ആണ്. അയൊവയിലെ ചാൾസ് നഗരത്തിലെ സി.ഡബ്ളിയു. ഹാർട്ടും സി.എച്ച്. പാറും ചേർന്ന് വാണിജ്യാടിസ്ഥാനത്തിൽ ആരംഭിച്ച ട്രാക്റ്റർ നിർമ്മാണം ക്രമേണ വലിയൊരു വിജയമായിത്തീർന്നു. ഒന്നാം ലോകയുദ്ധത്തോടെ ട്രാക്റ്ററിന് ലോകമെമ്പാടും പ്രചാരം ലഭിച്ചു. ബ്രിട്ടനിലേയും ഫ്രാൻസിലേയും സൈനിക ട്രക്കുകളുടെ നിർമ്മാണത്തിനു പിന്നിലെ പ്രചോദനം അക്കാലത്ത് യു.എസ്സിൽ പ്രചാരത്തിലിരുന്ന ട്രാക്റ്ററുകളായിരുന്നു. ട്രാക്റ്ററിന്റെ വേഗത എത്ര തന്നെയായാലും അതുമായി ബന്ധപ്പെടുത്തിയിട്ടുള്ള ഉപകരണങ്ങളുടെ പ്രവർത്തന വേഗത സ്ഥിരമായ ഒന്നു തന്നെയായിരിക്കും. ആന്തരദഹന യന്ത്ര സംവിധാനമാണ് ആധുനിക ട്രാക്റ്ററുകളിൽ വ്യാപകമായി ഉപയോഗപ്പെടുത്തി വരുന്നത്. പെട്രോൾ, മണ്ണെണ്ണ, എൽപിജി, ഡീസൽ എന്നിവയിലേതെങ്കിലുമൊന്നായിരിക്കും ഇന്ധനം. എൻജിനിൽ നിന്നുള്ള ഊർജ്ജം അഥവാ ശക്തി, പ്രൊപ്പെല്ലെർ ഷാഫ്റ്റ്, ഗിയർ ബോക്സ്, ഡിഫെറെൻഷ്യൽ ഗിയർ, എന്നിവ വഴി പിൻവശത്തെ ചാലിത ചക്രങ്ങളിൽ എത്തുന്ന തരത്തിലാണ് ട്രാക്റ്ററിലെ ഡ്രൈവിങ് സംവിധാനം ഒരുക്കിയിട്ടുള്ളത്. 12 മുതൽ 120 വരെയോ അതിൽ കൂടുതലോ കുതിരശക്തിയുള്ള എൻജിനുകൾ ട്രാക്റ്ററിൽ ഉപയോഗിച്ചുവരുന്നു.

## വർഗീകരണം

ക്യാറ്റർപില്ലെർ, ക്രാളെർ ഇനം ട്രാക്റ്ററുകളിൽ ഓരോ വശത്തും മുൻ/പിൻ ചക്രങ്ങളെ തമ്മിൽ തുടർച്ചങ്ങല കൊണ്ട് ബന്ധിപ്പിച്ചിരിക്കും. സാധാരണ ട്രാക്റ്ററെ അപേക്ഷിച്ച് ഉയർന്ന ആസംജനവും  കുറഞ്ഞ ഭൂതല മർദവും ആണ് ഇവയ്ക്കുള്ളത്. പൊതുവേ ടൂ-വീൽ ഡ്രൈവ് ആണെങ്കിലും ഫോർ-വീൽ ഡ്രൈവ് ഇനം ട്രാക്റ്ററും പ്രചാരത്തിലുണ്ട്. രണ്ട് ചക്രങ്ങളിലായി ഉന്തിക്കൊണ്ടു പോകുന്ന തരത്തിലുള്ള ഏക-ആക്സിൽ ട്രാക്റ്ററുകൾ ചെറിയവയാണ്. രണ്ടു ചക്രങ്ങൾ മാത്രമുള്ള ഇവയുടെ പിന്നാലെ നടന്ന് കൈപ്പിടിയിൽ പിടിച്ചു കൊണ്ടാണ് ഓപ്പറേറ്റർ ട്രാക്റ്റർ പ്രവർത്തിപ്പിക്കാറുള്ളത്. കാർഷിക മേഖലയിലാണ് ഇത്തരം ട്രാക്റ്ററുകൾ കൂടുതലായും ഉപയോഗപ്പെടുത്തി വരുന്നത്.

## മുഖ്യ ഉപയോഗം
20-ാം ശ. -ത്തിന്റെ ആരംഭത്തോടെ, ഹൈവേകൾ, ഡാമുകൾ, പൈപ്പ് ലൈനുകൾ, വ്യോമഗതാഗത താവളങ്ങൾ എന്നിവയോടനുബന്ധിച്ചുള്ള നിർമ്മാണ പ്രവർത്തനങ്ങൾ വ്യാപകമായതോടെയാണ് ട്രാക്റ്ററുകളുടെ ഉപയോഗം വർധിച്ചത്. 1930 മുതൽ 1940 വരെയുള്ള കാലത്ത് ഡീസൽ എൻജിനുകൾ ട്രാക്റ്ററുകളിൽ പ്രചാരത്തിലായതോടെ ട്രാക്റ്ററുകളുടെ പ്രവർത്തന ക്ഷമത കൂടുകയും ഇന്ധനച്ചെലവ് ഗണ്യമായി കുറയുകയും ചെയ്തു. ഇത് ട്രാക്റ്ററുകളുടെ വർധിച്ച ഉപയോഗത്തിനും കാരണമായിത്തീർന്നു. ട്രക്കിംഗ് വ്യവസായ രംഗത്ത്, ഒരു ട്രെയിലറിനെ വലിച്ചുകൊണ്ടുപോകുന്ന യന്ത്രസംവിധാനത്തെയും, ട്രാക്റ്റർ എന്നു വിവക്ഷിക്കാറുണ്ട്.

## പുറത്തേക്കുള്ള കണ്ണികൾ

വർഗ്ഗം:വാഹനങ്ങൾ
വർഗ്ഗം:കാർഷികോപകരണങ്ങൾ
കെ.കെ. കുഞ്ഞനന്തൻ നമ്പ്യാർ

പഴയ ചിറക്കൽ താലൂക്കിലെ ഒരു പ്രധാന കർഷകസംഘം നേതാവും, കമ്മ്യൂണിസ്റ്റു് നേതാവുമായിരുന്നു **കെ.കെ.കുഞ്ഞനന്തൻ നമ്പ്യാർ**

## ജീവിതരേഖ
1919 ൽ കണ്ണൂർ ജില്ലയിലെ മയ്യിലിൽ ജനിച്ച കെ.കെ.കുഞ്ഞനന്തൻ നമ്പ്യാർ കർഷകസംഘം, കോൺഗ്രസ്, സി.എസ്.പി, കമ്മ്യൂണിസ്റ്റ് പാർട്ടി  എന്നിവയിൽ പ്രവർത്തിച്ചു 1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ മാർക്സിസ്റ്റ് പാർട്ടിയോടൊപ്പം നിന്നു. കണ്ടക്കൈ കർഷകസമരം, മിച്ചഭൂമി സമരം എന്നീ സമരങ്ങളെ തുടർന്നു് ജയിൽവാസമനുഭവിക്കേണ്ടിവന്നിട്ടുണ്ട്.  മയ്യിൽ ഗ്രാമപഞ്ചായത്തിന്റെ ആദ്യ പ്രസിഡണ്ടായിരുന്ന ഇദ്ദേഹം 1964 മുതൽ 1979 വരെയും 1988 മുതൽ 1995 വരെയും മയ്യിൽ ഗ്രാമപഞ്ചായത്ത് പ്രസിഡണ്ടായിരുന്നു. 2004 ജനുവരി 1 ന് അന്തരിച്ചു.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം: 2004-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 1-ന് മരിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
സുനന്ദിനി

ഇന്ത്യയിൽ വികസിപ്പിച്ചെടുത്ത ഒരു സങ്കരയിനം പശുവാണ് **സുനന്ദിനി**. കേരളത്തിൽ ഇവ സുലഭമായി കണ്ടുവരുന്നു. സങ്കരയിനങ്ങളിൽ വളരെ ശ്രദ്ധിക്കപ്പെട്ട ഈ ഇനം ഹോൾസ്റ്റീൻ, ജേഴ്സി, സിസ്സ് ബ്രൗണ് എന്നീ ഇനങ്ങളുടെ സ്വഭാവ സവിശേഷതകൾ കൂട്ടിച്ചേർത്ത് വികസിപ്പിച്ചെടുത്തതാണ്. വാണിജ്യപരമായ മികച്ച ഉൽപാദനവും രോഗപ്രതിരോധശേഷിയും ഇവയ്ക്കുണ്ട്. പാലിന് പുറമേ ഇവയെ ഇറച്ചിക്കും ഉപയോഗിക്കുന്നു. ഇളം തവിട്ടുനിറത്തിലും കറുപ്പുനിറത്തിലുമാണ് ഇവ സാധാരണ കാണപ്പെടുന്നത്.
1994 ൽകെ.എൽ.ഡി. ബോർഡ് സുനന്ദിനിപ്പശുവിന്റെ  പ്രത്യേകതകൾ നിശ്ചയിക്കുകയുണ്ടായി.
ഇതനുസരിച്ച് പൂർണ്ണവളർച്ചയെത്തിയ പശുവിന്റെ തൂക്കം 350 കി.ഗ്രാം മുതൽ 400 വരെയും,ആദ്യപ്രസവം പ്രായം 28-32 മാസം ,ആദ്യ പ്രസവത്തിലെ പാലുത്പാദനം 2700-3000 കി.ഗ്രാം,കൊഴുപ്പ് 4 %, ഒർ കറവക്കാലത്ത് ശരാശരി പാലുത്പാദനം 3500 കി.ഗ്രാം ആയിരിയ്ക്കുകയും വേണം.

## അവലംബം
	

വർഗ്ഗം:കേരളത്തിലെ തനതു കന്നുകാലി ജനുസ്സുകൾ
വർഗ്ഗം:ഇന്ത്യൻ കന്നുകാലിയിനങ്ങൾ
വർഗ്ഗം:കന്നുകാലി വർഗ്ഗങ്ങൾ
വർഗ്ഗം:പശു
ശ്രീയേശുചരിതം

കട്ടക്കയത്തിൽ ചെറിയാൻമാപ്പിള ബൈബിളിനെ ആധാരമാക്കി മലയാളഭാഷയിൽ രചിച്ച മഹാകാവ്യമാണ് **ശ്രീയേശുചരിതം**. ലോകസൃഷ്ടിമുതൽ ബൈബിൾ കഥയും കോൺസ്റ്റന്റൈൻ ചക്രവർത്തി ക്രിസ്തുമതം സ്വീകരിക്കുന്നതുവരെയുള്ള  ചരിത്രവും ഉൾപ്പെട്ടതാണ് ഈ കാവ്യം. 24 സർഗങ്ങളും 3,719 പദ്യങ്ങളും ഉണ്ടീ കാവ്യത്തിൽ.

## അവലംബം

വർഗ്ഗം:ക്രൈസ്തവഗ്രന്ഥങ്ങൾ
വർഗ്ഗം:മലയാള മഹാകാവ്യങ്ങൾ
വിക്രമൻ നായർ

പ്രശസ്ത ബംഗാളി പത്രപ്രവർത്തകനും ഗദ്യകാരനുമായിരുന്ന മലയാളിയായിരുന്നു ആലപ്പുഴ ജില്ലയിലെ  അരൂക്കുറ്റി സ്വദേശിയായ **വിക്രമൻനായർ**. ആനന്ദബസാർ പത്രികയുടെ ദക്ഷിണേന്ത്യൻ ലേഖകനായിരുന്നു. നവീന ബംഗാളിഭാഷയിലെ ശ്രദ്ധേയനായ ഒരു ശൈലീകാരനാണെന്ന് സുനിൽ ഗാംഗുലി വിക്രമൻ നായരെ വിശേഷിപ്പിച്ചിട്ടുണ്ട്.

## ജീവിത രേഖ
ആലപ്പുഴ അരുക്കുറ്റി ശങ്കർനിവാസിൽ ഗോപാലന്റെയും പൊന്നമ്മയുടെയും മകനായി  ജനിച്ചു. എറണാകുളം മഹാരാജാസ് കോളേജിൽ നിന്ന് ഇന്റർമീഡിയറ്റ് പാസ്സായി.1957 ൽ വിശ്വഭാരതിയിൽ വിദ്യാർത്ഥിയായി ബംഗാളി ജീവിതം ആരംഭിച്ചു.സ്വർണ്ണ മെഡലോടെ ബി.എ പാസ്സായ വിക്രമൻ നായർ കുറച്ചു കാലം അസമിലും അധ്യാപകനായിരുന്നു.പിന്നീട് മുഴുവൻ സമയ പത്രപ്രവർത്തകനായി.

68ാം വയസ്സിൽ-2004 മെയ് 31ന് -അന്തരിച്ചു.

## പ്രവർത്തന വഴികൾ
ആനന്ദ ബസാർ ഗ്രൂപ്പിലെ ഇംഗ്ലീഷ് പത്രമായ ഹിന്ദുസ്ഥാൻ സ്റ്റാൻഡേർഡിലായിരുന്നു പത്രപ്രവർത്തന ജീവിതത്തിന്റെ തുടക്കം. പിന്നീട് ബംഗാളി പത്രത്തിലേയ്ക്ക് മാറി. ആനന്ദബസാർ പത്രികയുടെ ദക്ഷിണേന്ത്യൻ ലേഖകനായി ചെന്നൈയിലും പ്രവർത്തിച്ചിട്ടുണ്ട്. നക്‌സൽബാരി കലാപം കഴിഞ്ഞ് ഒന്നര പതിറ്റാണ്ടിനുശേഷം ആ ഗ്രാമങ്ങളിൽ ചെന്ന് തയ്യാറാക്കിയ 'നക്‌സൽബാരിയുടെ നാല് മുഖങ്ങൾ' എന്ന ലേഖന പരമ്പര ഏറെ ശ്രദ്ധിക്കപ്പെട്ടിരുന്നു. 

## സാഹിത്യ ജീവിതം
എൻ. വി കൃഷ്ണവാരിയരുടെ കവിതകളും, എം. സുകുമാരന്റെ  കഥകളും  ബംഗാളി ഭാഷയിലേയ്ക്കു  വിവർത്തനം ചെയ്തത് ഇദ്ദേഹമാണ്. ബംഗാളി ഭാഷയിലെ ഏറ്റവും മികച്ചചില സഞ്ചാര സാഹിത്യകൃതികളുടെ രചയിതാവു കൂടിയാണ് വിക്രമൻ നായർ.  യൂറോപ്പിന്റെ ഭൂത വർത്തമാനങ്ങളിലൂടെയുള്ള സഞ്ചാരമായ പശ്ചിം ദിഗന്തെ പ്രദോഷ് കാലെ മലയാളത്തിലാക്കിയിട്ടുണ്ട്. സുനിൽ ഗാംഗുലിയുടെ ആദ്യ നോവൽ - ആത്മപ്രകാശനം - മലയാളത്തിൽ വിവർത്തനം ചെയ്തിരുന്നു 

## രചനകൾ
*പശ്ചിം ദിഗന്തേ പ്രദോഷ് കാലേ.(പശ്ചിമ ചക്രവാളത്തിൽ സന്ധ്യാനേരത്ത്) - യാത്രാ വിവരണം
*ദുയ് യുറോപ്പേർ ദിൻലിപി' (രണ്ട് യൂറോപ്പുകളിലെ ദിനസരിക്കുറിപ്പ്) - യാത്രാ വിവരണം

## അവലംബം


വർഗ്ഗം:പ്രവാസികൾ
വർഗ്ഗം:പത്രപ്രവർത്തകർ
പൗലോ ഫ്രെയർ

പ്രസിദ്ധ ബ്രസീലിയൻ ചിന്തകനും വിദ്യാഭ്യാസപ്രവർത്തകനും ആണ് **പൗലോ  ഫ്രെയർ**(സെപ്റ്റംബർ  19, 1921 – മെയ്‌  2, 1997)  .  നിയമബിരുദം നേടിയശേഷം, റെസിഫെ സർവകലാശാലയിലെ കൾച്ചറൽ എക്സ്റ്റൻഷൻ സർവീസിന്റെ ആദ്യ ഡയറക്ടറായി. ഹാർവാർഡ് സർവകലാശാലയിൽ അധ്യാപകനായി. പിന്നീട് ജനീവയിലെ വേൾഡ് കൗൺസിൽ ഒഫ് ചർച്ചസിൽ ചേർന്നു. 1973-ൽ മർദിതരുടെ ബോധനശാസ്ത്രം എന്ന പുസ്തകം പ്രസിദ്ധീകരിച്ചു. 15 വർഷത്തിനുശേഷം ബ്രസീലിൽ തിരിച്ചെത്തി 1989- 91-ൽ സാവോപൗളോയിലെ വിദ്യാഭ്യാസമന്ത്രിയായി. അക്കാലത്തെ അനുഭവങ്ങളാണ് 1993-ൽ എഴുതിയ നഗരത്തിന്റെ ബോധനശാസ്ത്രം എന്ന കൃതിയിലെ പ്രതിപാദ്യം.

## മറ്റുകൃതികൾ
* വിമർശനാവബോധത്തിനായുള്ള വിദ്യാഭ്യാസം
* സ്വാതന്ത്ര്യത്തിനായുള്ള സാംസ്കാരിക പ്രവർത്തനം
*ചോദ്യം ചെയ്യാനുള്ള പഠനം
*പ്രതീക്ഷയുടെ ബോധനശാസ്ത്രം

## അവലംബം

## പുറം കണ്ണികൾ

*Digital Library Paulo Freire(Pt-Br) 
*Pedagogy of the Oppressed by Paulo Freire
*PopEd Toolkit - Exercises/Links Inspired by Freire's Work 
*Interview with Maria Araújo Freire on her marriage to Paulo Freire
*Interview excerpt with Paulo Freire on liberation theology and Marx
* A dialogue with Paulo Freire and Ira Shor (1988) 

വർഗ്ഗം:വിദ്യാഭ്യാസചിന്തകർ
വർഗ്ഗം:ബ്രസീലിയൻ തത്ത്വചിന്തകർ
വർഗ്ഗം:1921-ൽ ജനിച്ചവർ
ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ

ബംഗാളിഭാഷയിൽ എഴുതപ്പെട്ട ഒരു  ഗദ്യകൃതിയാണ് **ഫുൽമോണി ഓ കൊരുണാർ ബിബരൊൺ** (). ഹന കാതറീൻ   മുള്ളൻസ് എന്ന പാശ്ചാത്യവനിതയാണ് ഇത് രചിച്ചത് . 1852-ൽ കൽക്കട്ടയിൽ പ്രസിദ്ധപ്പെടുത്തി. 1855-ൽ പ്രസിദ്ധീകരിച്ച `ഡിസ്ക്രിപ്റ്റീവ് കാറ്റലോഗ് ഒഫ് ബംഗാളി വർക്‌സി'ലാണ് ഇതേക്കുറിച്ചുള്ള ആദ്യത്തെ പരാമർശം. ഇന്ത്യൻ ഭാഷകളിലെ ആദ്യത്തെ നോവലാണിതെന്നു കരുതപ്പെടുന്നു. ( ബങ്കിംചന്ദ്ര ചാറ്റർജിയുടെ ദുർഗേശനന്ദിനി 1865-ലാണ് പ്രസിദ്ധപ്പെടുത്തിയത്). 

1853-ൽ ഇംഗ്ലിഷിലേക്കു പരിഭാഷപ്പെടുത്തി. 1858-ൽ മലയാളത്തിൽ   **ഫുൽമോനി എന്നും കോരുണ എന്നും പേരായ രണ്ടു  സ്ത്രീകളുടെ കഥ** എന്ന പേരിൽ ഈ ക്യതി പരിഭാഷ ചെയ്തിട്ടുണ്ട്  . 1958-ൽ തെലുങ്കിലും, 1959-ൽ കന്നഡ, മറാഠിഭാഷകളിലും പരിഭാഷകൾ ഉണ്ടായി  .

## അവലംബം


## പുറം കണ്ണികൾ
 ക്യതിയുടെ   ചില ഭാഗങ്ങൾ
* ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ 

വർഗ്ഗം:ബംഗാളി നോവലുകൾ
വർഗ്ഗം:19-ആം നൂറ്റാണ്ടിൽ മലയാളത്തിലേക്കു വിവർത്തനം ചെയ്ത നോവലുകൾ
ഹന കാതറീൻ മുള്ളൻസ്

**ഹന കാതറീൻ മുള്ളൻസ് (1ജൂലൈ 1826- 21നവമ്പർ 1861)** ക്രിസ്തുമത പ്രചാരകയും സാമൂഹ്യപ്രവർത്തകയും എഴുത്തുകാരിയുമായിരുന്നു**.**  ബംഗാളി ഭാഷയിലെ ആദ്യത്തെ നോവലാണെന്ന്  കരുതപ്പെടുന്ന *ഫുല്മണിയുടേയും കരുണയുടേയും കഥ*  രചിച്ചത്  ഹനാ കാതറിൻ മുലെൻസ് ആണ് **.**  1852-ൽ കൽക്കട്ടയിൽ ആണ് ഈ ക്യതി  പ്രസിദ്ധപ്പെടുത്തിയത് .

## ജീവിതരേഖ
ഹനയുടെ  പിതാവ് അൽഫോൺസോ ഫാന്സ്വാ ലാക്രോയ്, ലണ്ടൻ മിഷണറി സഭയിലെ അംഗമായി  കൊൽക്കത്തയിൽ എത്തിയതായിരുന്നു.ഹനയുടെ ജനനം കൊൽക്കത്തയിലായിരുന്നെന്ന്  സൂചനകളുണ്ട്.  കൊൽക്കത്തയിൽ  വളർന്ന ഹനക്ക് ബംഗാളി ഭാഷ അനായാസമായി കൈകാര്യം ചെയ്യാനായി. പതിനഞ്ചാമത്തെ വയസ്സിൽ ലണ്ടനിലെത്തിയ ഹന  ഏതാണ്ട്  അഞ്ചു വർഷത്തോളം  അവിടെ താമസിച്ച്  സ്കൂൾവിദ്യാഭ്യാസം നേടി. പിന്നീട് കൊൽക്കത്തയിൽ തിരിച്ചെത്തി. 1845-ൽ പത്തൊമ്പതു വയസ്സുകാരിയായ ഹനയുടെ വിവാഹം നടന്നു. കൊൽക്കത്തയിലെ  ഭവാനിപൂർ ക്രിസ്ത്യൻ ഇൻസ്റ്റിറ്റ്യൂട്ടിന്റെ മേലധികാരി ജോസഫ് മുളൻസ് ആയിരുന്നു വരൻ. 

വിവാഹശേഷം  ഹന മതപ്രവർത്തനങ്ങൾ തുടർന്നു.  ബാലികമാർക്കായി   വിദ്യാലയങ്ങൾ നടത്താൻ ഹന മുൻകൈ എടുത്തു.  ഹനയുടെ മരണം പെട്ടെന്നായിരുന്നു. കുടുംബസമേതം ലണ്ടനിലേക്ക് പോകാനിരിക്കെ വയറ്റുവേദന കാരണം  വൈദ്യസഹായം തേടി. രണ്ടു ദിവസത്തിനകം മരിക്കുകയും ചെയ്തു. കുടൽഭിത്തിയിൽ തുളകൾ വീണതാണ് കാരണമെന്നു പറയുന്നു. 

## കൃതികൾ

### ഫൂൽമണിയുടേയും കരുണയുടേയും കഥ
298 പേജുകളിലായി  പത്തു അധ്യായങ്ങളുമുള്ള  ഈ നോവൽ ക്രിസ്തുമതം സ്വീകരിച്ച ഗ്രാമീണ ഹിന്ദു കുടുംബങ്ങളെക്കുറിച്ചുള്ളതാണ്. മതപരിവർത്തനം കൊണ്ടുള്ള നേട്ടങ്ങളെക്കുറിച്ചും പറയുന്നുണ്ട്. 1852-ൽ കൊൽക്കത്തയിലെ ക്രിസ്ത്യൻ ട്രസ്റ്റ്  അൻഡ് ബുക് സൊസൈറ്റി എന്ന സംഘടനയാണ്  പുസ്തകം പ്രസിദ്ധീകരിച്ചത്. മൂവായിരം കോപികൾ അച്ചടിച്ചതായും പുറംചട്ടയിൽ പറയുന്നുണ്ട്.

### മറ്റു കൃതികൾ
പ്രസന്നയും കാമിനിയും എന്ന കൃതിയുടെ ഏഴു അധ്യായങ്ങളെ ഹനക്ക് എഴുതിത്തീർക്കാനായുള്ളു.ശേഷം പൂർത്തികരിച്ചത് കുടുംബാംഗങ്ങളായിരുന്നുവെന്ന് മുഖവുരയിൽ പറയുന്നു.   ഈ കൃതിയുടെ പരിഭാഷ  മറ്റു പേരുകളിലും പ്രസിദ്ധികരിക്കപ്പെട്ടിട്ടുണ്ട്,  , 

## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:1826-ൽ ജനിച്ചവർ
വർഗ്ഗം:1861-ൽ മരിച്ചവർ
ടെറി ഈഗിൾടൺ

ബ്രിട്ടിഷുകാരനായ മാർക്‌സിസ്റ്റ് സാഹിത്യവിമർശകനും സൈദ്ധാന്തികനും ആണ് **ടെറി ഈഗിൾടൺ**. പുതിയ തലമുറയിൽപ്പെട്ട ഏറ്റവും പ്രാമാണികനായ മാർക്‌സിസ്റ്റ് വിമർശകനാണ് ഇദ്ദേഹം ‍. റെയ്മൺഡ് വില്യംസിനുകീഴിൽ കേംബ്രിജ്‌സർവകലാശാലയിൽ പഠിച്ചു. ഓക്‌സ്‌ഫെഡ്‌ സർവകലാശാലയിൽ അധ്യാപകൻ. ഏറ്റവും പുതിയ ക്യതിയായ വൈ മാർക്സ് വാസ് റൈറ്റ്(2011) ലോകവ്യാപകമായി ചർച്ച ചെയ്യപ്പെട്ടു.

## കൃതികൾ
* മിത്ത്‌സ് ഒഫ് പവർ (1976)
* ക്രിട്ടിസിസം ആൻഡ് ഐഡിയോളജി (1978)
* വാൾട്ടർ ബെന്യമിൻഓർ ടുവേഡ്‌സ് റെവല്യൂഷണറി ക്രിട്ടിസിസം (1981)
* ദ റെയ്പ് ഒഫ് ക്ലാരിസ (1982)
* ലിറ്റററി തിയറി: ആൻ ഇൻട്രൊഡക്ഷൻ (1983)
* എഗയ്ൻസ്റ്റ് ദ പ്രെയ്ൻ (1986).

## അവലംബം


## പുറം കണ്ണികൾ
* "High Priest of Lit Crit", *[[The Guardian]]* February 2, 2002&nbsp;– profile on the publication of his memoir, *The Gatekeeper*
* Some articles by Eagleton from the ''London Review of Books''
* Article on socialism 
* "The roots of terror" 
* Tim Adams, "The Armchair Revolutionary" (interview), *[[The Observer]]*, 16 December 2007
* Dawkins/Eagleton knol  by Klaus Rohde
* Jonathan Derbyshire, "The Task of the Critic: Terry Eagleton in Dialogue" (interview), *[[New Statesman]]*, March 11, 2010
* Terry Eagleton, "In Praise of Marx" (article), *[[The Chronicle Review]]*, April 10, 2011

വർഗ്ഗം:മാർക്സിസ്റ്റ് തത്ത്വചിന്തകർ
വർഗ്ഗം:മാർക്സിസ്റ്റ് എഴുത്തുകാർ
വർഗ്ഗം:1943-ൽ ജനിച്ചവർ
വർഗ്ഗം:മാർക്സിസ്റ്റ് സൈദ്ധാന്തികർ
ദ ലൈവ്സ് ഓഫ് അദേർസ്

2006 ൽ പുറത്തിറങ്ങിയ ഒരു ജർമ്മൻ  ചലച്ചിത്രം ആണ് **ദ ലൈവ്സ്‌ ഓഫ് അദേർസ്** ().ഫ്ലോറിയൻ ഹെങ്കൽ വോൺ ഡോണഴ്സ്മാർക്കാണീ ചിത്രത്തിന്റെ സംവിധായകൻ .അദ്ദേഹത്തിന്റെ ആദ്യ കഥാചിത്രമാണ് ഈ സിനിമ .
## പ്രമേയം
കമ്യൂണിസ്റ്റ്  കിഴക്കൻ ജർമ്മനിയിൽ ആണ് കഥ നടക്കുന്നത്.ജർമ്മൻ രഹസ്യപ്പോലീസ് ആയ സ്റ്റാസിയും അത് വഴി ഭരണകൂടവും പൗരന്മാർക്ക് മേൽ നടത്തുന്ന മേധാവിത്വത്തിന്റെ കഥയാണ് ഈ സിനിമ പറയാൻ ശ്രമിക്കുന്നത് .

## അവാർഡുകൾ
2006 ലെ മികച്ച വിദേശ ചിത്രത്തിനുള്ള അക്കാദമി അവാർഡ്  ഈ സിനിമ നേടി.
### മറ്റ് അവാർഡുകൾ

*Australian Film Critics Association 2007 Film Awards
**Best Overseas Film (commendation)
*79th Academy Awards
**Best Foreign Language Film winner
*64th Golden Globe Awards
**Best Foreign Language Film nomination
*61st British Academy Film Awards
**Best Foreign Language Film
**Best Film nomination
**Best Actor: Ulrich Mühe nomination
*César Awards 2007
**Best Foreign Film winner
*Independent Spirit Awards 2007
**Best Foreign Language Film
*International Film Festival Rotterdam 2007 audience award
* Los Angeles Film Critics Association Awards 2006
**Best Foreign-Language Film
*European Film Awards 2006
**Best Film
**Best Actor: Ulrich Mühe
**Best Screenwriter: Florian Henckel von Donnersmarck
*German Film Awards 2006
**Best Film
**Best Actor
**Best Supporting Actor
**Best Director
**Best Cinematography
**Best Production Design
**Best Screenplay
* Palm Springs International Film Festival 2007 Audience Choice Award
*Vancouver International Film Festival 2006 People's Choice Award
*Montreal Festival du Nouveau Cinéma 2006 People's Choice Award
*London Film Festival 2006 Satyajit Ray Award
*Zagreb Film Festival 2006
**Best Film
**Audience Award
*Copenhagen International Film Festival 2006
**Best Male Actor
**Audience Award
* Seville Film Festival 2006 Silver Giraldillo
*Locarno International Film Festival 2006 Audience Award
*Warsaw International Film Festival 2006 Audience Award
*Bavarian Film Awards 2006
**Best Actor: Ulrich Mühe
**Best Newcomer Director: Florian Henckel von Donnersmarck
**Best Screenplay: Florian Henckel von Donnersmarck
**VGF Producer Prize: Wiedemann & Berg

## അവലംബം


## പുറം കണ്ണികൾ
* 
* 
* 
* 
* 
* 

വർഗ്ഗം:ജർമ്മൻ ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
സ്റ്റാസി

കിഴക്കൻ ജർമ്മനിയിലെ രഹസ്യ പോലീസ് സേന  ആയിരുന്നു **സ്റ്റാസി**(IPA: [ˈʃtaziː]).ദി  മിനിസ്ട്രി  ഫോർ  സ്റ്റേറ്റ്  സെക്യൂരിറ്റി എന്നായിരുന്നു ഇതിന്റെ മുഴുവൻ പേര് (German: Ministerium für Staatssicherheit (MfS).(abbreviation German: Staatssicherheit, literally State Security).കിഴക്കൻ ബെർലിൻ  ആയിരുന്നു ആസ്ഥാനം .

## അവലംബം


Gary Bruce: The Firm. The Inside Story of Stasi, The Oxford Oral History Series; Oxford University Press, Oxford 2010 ISBN 978-0-19-539205-0.

## പുറം കണ്ണികൾ
*Official website of the award winning film ''The Lives of Others''
*Photos of Stasi Headquarters in Berlin
*Read about the Defection of a Stasi Agent
*"Support Group For Spies: From East German Spooks to West German Victims" by Khuê Pham, *[[Spiegel Online]]*, June 11, 2007.
*Official website of the award winning film ''The Burning Wall'' 
*The documentary film ''Germany's Records of Repression''

വർഗ്ഗം:രഹസ്യാന്വേഷണസംഘടനകൾ
രാധാകൃഷ്ണൻ നായർ ഹർഷൻ

ഇന്ത്യൻ കരസേനയിലെ *റെഡ് ഡെവിൾ* എന്ന് വിശേഷണമുള്ള രണ്ടാം പാരാ റെജിമെന്റിൽ നിന്നുള്ള ക്യാപ്റ്റൻ ആയിരുന്നു **ക്യാപ്റ്റൻ ഹർഷൻ നായർ**. സമാധാന സമയത്തെ പരമോന്നത മെഡൽ ആയ അശോക് ചക്ര 2008-ൽ ഇദ്ദേഹത്തിനു ലഭിച്ചു. കരസേനയുടെ ചരിത്രത്തിൽ ഈ അവാർഡ് ലഭിച്ച ഏറ്റവും പ്രായം കുറഞ്ഞ വ്യക്തിയാണ് ഹർഷൻ. മേയ് 20, 2007-ൽ ജമ്മു കാശ്മീരിലെ ഛോട്ടീ മർഗീ എന്ന സ്ഥലത്ത് വച്ച് ഹർക്കാത്തുൾ മുജാഹുദീൻ തീവ്രവാദികളുമായുള്ള ഏറ്റുമുട്ടലിൽ തുടയിലും കഴുത്തിലും വെടിയേറ്റ ശേഷം മരിച്ചു. 

ഇദ്ദേഹം തിരുവനന്തപുരം, കഴക്കൂട്ടം സൈനിക സ്കൂളിലാണ് പഠിച്ചത്.

## അവലംബം


## പുറത്തേക്കുള്ള കണ്ണികൾ

വർഗ്ഗം:1980-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:മാർച്ച് 20-ന് മരിച്ചവർ

വർഗ്ഗം:അശോക് ചക്ര ലഭിച്ചവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
കിഴക്കൻ ജർമ്മനി

ജർമൻ ഡെമോക്രാറ്റിക് റിപ്പബ്ലിക് എന്ന് ഔദ്യോഗികനാമത്തിൽ അറിയപ്പെട്ടിരുന്ന കമ്മ്യൂണിസ്റ്റ് രാഷ്ട്രം ആണ് **കിഴക്കൻ  ജർമ്മനി **(GDR; German: Deutsche Demokratische Republik [ˈdɔʏtʃə demoˈkʀaːtɪʃə ʀepuˈbliːk] or DDR). രണ്ടാം ലോകയുദ്ധത്തിൽ സഖ്യശക്തികൾക്ക് ജർമനി കീഴടങ്ങിയപ്പോൾ (1945) രാജ്യം നാലു ഭാഗമായി വിഭജിക്കപ്പെട്ടതിൽ കിഴക്കൻ പ്രഷ്യ വടക്കുഭാഗം പഴയ റീക്കിന്റെ ഭാഗത്തോടൊപ്പം റഷ്യ അധീനത്തിലായി. ഈ ഭാഗം 1949 ഒക്ടോബർ 7-ന് സ്വതന്ത്രസോഷ്യലിസ്റ്റ് റിപ്പബ്ലിക്കായി തീർന്നതാണ് പൂർവജർമനി. 1990-ൽ കിഴക്കൻ ജർമ്മനിയും പശ്ചിമ ജർമ്മനിയും ഏകീകരിച്ചാണ് ഇന്നത്തെ ജർമ്മനി എന്ന ഏകീകൃതരാഷ്ട്രമാകുന്നത്.

## കാലാവസ്ഥ
തെക്കുകിഴക്കു നിന്ന് വടക്കുപടിഞ്ഞാറേക്കൊഴുകുന്ന എൽബെ നദി പൂർവജർമനിയുടെ പത്തിലൊമ്പതു ഭാഗത്തിന്റെയും ജലസേചനം നിർവഹിക്കുന്നു. പെട്രോളിയം, പ്രകൃതിവാതകം എന്നിവയും ചെറുനിക്ഷേപങ്ങളുമൊഴിച്ചാൽ പശ്ചിമജർമനിയെപ്പോലെ ധാതുസമ്പന്നമല്ല പ്രദേശമെങ്കിലും ലിഗ്‌നൈറ്റ് സമ്പന്നമായ നിക്ഷേപമുണ്ട്. മധ്യയൂറോപ്യൻ കാലാവസ്ഥാവിഭാഗത്തിലാണ് പ്രദേശം മുഴുവൻ കിടക്കുന്നത്. മഞ്ഞു പുതച്ച ശീതകാലവും ചൂടുള്ള വേനലും അനുഭവപ്പെടുന്നു. എല്ലാ കാലത്തും മഴയുമാകുന്നു.

## ഭൂമിശാസ്ത്രം
പശ്ചിമ ജർമനിയെ അപേക്ഷിച്ച് വടക്കൻ യൂറോപ്യൻ സമതലം പൂർവജർമനിയിൽ കൂടുതൽ വിസ്തൃതമാണ്. ഇതിനെ വടക്കുകിഴക്കൻ പ്രദേശമെന്നും വടക്കുപടിഞ്ഞാറൻ ഭാഗമെന്നും രണ്ടായി വിഭജിച്ചിട്ടുണ്ട്. രണ്ടു  ഭാഗത്തിനും ഭൂമിശാസ്ത്രഘടന, മണ്ണ്, ഫലപുഷ്ടി, കൃഷി, നാഗരികവികസനം എന്നിവയിൽ ശക്തമായ വ്യത്യാസങ്ങളുണ്ട്. ഈ സമതലത്തിന്റെ തെക്കും പടിഞ്ഞാറും ഭാഗത്ത് കുന്നിൻനിരകളാണ്. ഫിച്ച്‌റ്റെൽ ബർഗ് (1,214 മീറ്റർ) ആണ് ഏറ്റവും ഉയരം കൂടിയ ഭാഗം.

## കൃഷി,വ്യവസായം
ഗോതമ്പ്, ബാർലി, ഉരുളക്കിഴങ്ങ് എന്നിവ മുഖ്യ വിളകളാണ്. ദേശസാൽകൃതമായ സഹകരണ മേഖലയിലാണ് കൃഷി. രാജ്യം വ്യവസായവത്കൃതമാണ്. ഇലക്‌ട്രോണിക്‌സ് യന്ത്രങ്ങൾ, രാസവസ്തുക്കൾ, കപ്പൽ നിർമ്മാണം എന്നിവ പ്രധാന വ്യവസായമാണ്. 90 ശതമാനം ഊർജവും ലിഗ്‌നൈറ്റിൽ (ബ്രൗൺ കൽക്കരി) നിന്നാണ് ലഭിക്കുന്നത്.

പശ്ചിമ ജർമൻകാരെ അപേക്ഷിച്ച് ചരിത്രപരമായി തികച്ചും വ്യത്യസ്തരാണ് പൂർവ ജർമൻ ജനത. എന്നാൽ വർഗഘടനയിലോ ദേശീയബോധത്തിലോ ഭൂതകാലത്തിലേതുപോലെയല്ല ഇന്നത്തെ പൂർവജർമൻകാർ. ഊർജശാലികളാണ് ഇവർ. ആധുനികമായ എല്ലാ സൗകര്യങ്ങളിലും ഇവർ പുരോഗതി പ്രാപിച്ചിട്ടുണ്ട്. ജനങ്ങളിലധികവും പ്രോട്ടസ്റ്റന്റുകളാണ്. 11 ശതമാനം മാത്രമേ റോമൻ കത്തോലിക്കരുള്ളു; കുറച്ച് ജൂതന്മാരും (ഏകദേശം 1200) ഉണ്ട്. 1990-ൽ പൂർവ-പശ്ചിമ ജർമനികൾ ഒന്നിച്ചു.

## അവലംബം

## പുറം കണ്ണികൾ

വർഗ്ഗം:മുൻ കമ്യൂണിസ്റ്റ് രാജ്യങ്ങൾ
തെരുവത്തു്

കേരളത്തിലെ കാസർഗോഡ് ജില്ലയിലെ കാഞ്ഞങ്ങാട് നഗരസഭയിലെ ഒരു പ്രദേശമാണു്  **തെരുവത്തു്**. ഇതിനെ **ലക്ഷ്മിനഗർ** എന്നും പറയാറുണ്ടു്.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഒ.ടി. ശാരദ കൃഷ്ണൻ

ഒന്നും, രണ്ടും കേരളനിയമസഭകളിൽ കോഴിക്കോട് ഒന്ന് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **ഒ.ടി. ശാരദ കൃഷ്ണൻ** (22 ഫെബ്രുവരി 1905 - 14 ഏപ്രിൽ 1973). കോൺഗ്രസ് പ്രതിനിധിയായാണ് ശാരദ കൃഷ്ണൻ കേരള നിയമസഭയിലേക്കെത്തിയത്. 1905 ഫെബ്രുവരി 2ന് ജനിച്ചു. വനജ എന്ന മലയാളം നോവലിന്റെ ഗ്രന്ഥകർത്താവുകൂടിയാണ് ശരദാ കൃഷ്ണൻ. മദ്രാസ് സർവകലാശാല സെനറ്റംഗം, കോഴിക്കോട് മുനിസിപ്പൽ കൗൺസിലർ, അഖിലേന്ത്യാ വനിതാ കോൺഫറൻസംഗം എന്നീ നിലകളിലും ഇവർ പ്രവർത്തിച്ചിട്ടുണ്ട്. 1973 ഏപ്രിൽ 14ന് അന്തരിച്ചു.

## അവലംബം

വർഗ്ഗം:1905-ൽ ജനിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം: 1973-ൽ മരിച്ചവർ
വർഗ്ഗം:ഏപ്രിൽ 14-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വി. ശിവൻകുട്ടി

കേരളത്തിലെ ഒരു സി.പി.ഐ.(എം) നേതാവാണ് **വി. ശിവൻകുട്ടി**. 2011-ലേയും 2021-ലേയും നിയമസഭാ തിരഞ്ഞെടുപ്പുകളിൽ തിരുവനന്തപുരം ജില്ലയിലെ നേമം മണ്ഡലത്തിൽ നിന്നും തിരഞ്ഞെടുക്കപ്പെട്ടു. 2006-ലും ഇദ്ദേഹം കേരള നിയമസഭാംഗമായിരുന്നു. 2021 മെയ് 20 മുതൽ, കേരളത്തിലെ പൊതുവിദ്യാഭ്യസ വകുപ്പിൻ്റെയും തൊഴിൽ വകുപ്പിൻ്റെയും ചുമതലയുള്ള മന്ത്രിയാണ് ഇദ്ദേഹം. 

## ജീവിത ചരിത്രം

1954 നവംബർ 10-ന് ചെറുവക്കലിൽ എം. വാസുദേവൻ പിള്ളയുടെയും പി. കൃഷ്ണമ്മയുടെയും മകനായിട്ടാണ് വി. ശിവൻകുട്ടി ജനിച്ചത്. നിയമ ബിരുദധാരിയാണ് സി.പി.ഐ. (എം) നേതാവും മാർക്സിസ്റ്റ് സൈദ്ധാന്തികനുമായ പി. ഗോവിന്ദപിള്ളയുടെ മകളും പത്രപ്രവർത്തകയുമായ ആർ. പാർവ്വതീദേവിയെ ആണ് വി. ശിവൻകുട്ടി വിവാഹം ചെയ്തിരിക്കുന്നത്.

## രാഷ്ട്രീയ ചരിത്രം

എസ്.എഫ്.ഐ.-യിലൂടെയാണ് വി. ശിവൻകുട്ടി രാഷ്ട്രീയപ്രവേശം നടത്തിയത്. എസ്.എഫ്.ഐ-യുടെ ജില്ലാ പ്രസിഡന്റായും, സെക്രട്ടറി ആയും, സംസ്ഥാന പ്രസിഡന്റായും, സെക്രട്ടറി ആയും പ്രവർത്തിച്ചിട്ടുണ്ട്. പിൽക്കാലത്ത് എസ്.എഫ്.ഐ-യുടെ അഖിലേന്ത്യാ ജോയിന്റ് സെക്രട്ടറി ആയി സേവനമനുഷ്ഠിച്ചിരുന്നു.
ഉള്ളൂർ ഗ്രാമപഞ്ചായത്ത് പ്രസിഡന്റ്, തിരുവനന്തപുരം കോർപ്പറേഷന്റെ മേയർ, അഖിലേന്ത്യാ മേയേഴ്സ് കൌൺസിലിന്റെ ജോയിന്റ് സെക്രട്ടറി എന്നിവയൊക്കെ ആയും തിരഞ്ഞെടുക്കപ്പെട്ടിരുന്നു.
ഇപ്പോൾ സി.ഐ.ടി.യു.-വിന്റെ ജില്ലാ പ്രസിഡന്റും, സി.പി.ഐ. (എം)-ന്റെ തിരുവനന്തപുരം ജില്ലാ സെക്രട്ടറിയേറ്റ് അംഗവുമാണ്. കേരള യൂണിവേഴ്സിറ്റി സെനറ്റിൽ 9 വർഷത്തോളമായിട്ട് അംഗമാണ്. 
2006-ൽ കേരള നിയമസഭയിലേക്ക് നടന്ന തിരഞ്ഞെടുപ്പിൽ തിരുവനന്തപുരം ഈസ്റ്റിൽ നിന്നും മൽസരിച്ച് ജയിച്ചിരുന്നു. 
2011-ലെ കേരള നിയമസഭയിലേക്കുള്ള തിരഞ്ഞെടുപ്പിൽ തിരുവനന്തപുരം ജില്ലയിലെ നേമം മണ്ഡലത്തിൽ നിന്നും ഭാരതീയ ജനതാ പാർട്ടിയിലെ ഓ. രാജഗോപാലിനെ 6415 വോട്ടുകൾക്ക് പരാജയപ്പെടുത്തിക്കൊണ്ട് തിരഞ്ഞെടുക്കപ്പെട്ടു.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ
ഡാഫോഡിൽസ്

അമരില്ലിഡേസി (Amaryllidaceae) സസ്യകുടുംബത്തിൽപ്പെടുന്ന ഓഷധിയാണ് **ഡഫോഡിൽസ്**. ശാസ്ത്രനാമം: *നാർസിസ്സസ് സ്യൂഡോനാർസിസ്സസ് (Narcissus Pseudonarcissus)*. ഈ ഇനമാണ് യൂറോപ്പിൽ ധാരാളമായി കണ്ടുവരുന്നത്. യൂറോപ്പാണ് ഇതിന്റെ ജന്മദേശമെന്ന് കരുതപ്പെടുന്നു. പ്രതികൂല സാഹചര്യങ്ങളെ ചെറുത്തു നിൽക്കാൻ ശേഷിയുള്ള കിഴങ്ങിൽ (bulb) നിന്നാണ് ഇവയിൽ ഇലകളും തണ്ടും ഉണ്ടാകുന്നത്. നീളം കൂടി വീതി കുറഞ്ഞ ഇലകളാണ് ഇവയ്ക്കുള്ളത്. വസന്തകാലാരംഭത്തോടെ ഡാഫൊഡിൽ പുഷ്പിക്കുന്നു. 40 സെന്റീമീറ്ററോളം ഉയരത്തിൽ വളരുന്ന തിന്റെ അഗ്രഭാഗത്ത് തിരശ്ചീനമായി വലിപ്പം കൂടിയ ഒരു പുഷ്പം ഉണ്ടാകുന്നു. മഞ്ഞ, ചുവപ്പ്, വെള്ള എന്നീ നിറങ്ങളിലുള്ള പുഷ്പങ്ങളുണ്ടാകാറുണ്ട്. ഇതിനു ആറു ബാഹ്യദളങ്ങളുണ്ട്. ദളപുഞ്ജം ആറുദളങ്ങൾ സംയോജിച്ചുണ്ടായതാണ്. ആറു കേസരങ്ങളും ഒരു ജനിപുടവും ഉണ്ടായിരിക്കും. ദളപുഞ്ജത്തിന്റെ മധ്യഭാഗത്തു നിന്നും കപ്പിന്റെ ആകൃതിയിലുള്ള ഒരു മകുടം ഉത്ഭവിക്കുന്നു. ഫലം അനേകം വിത്തുകളുള്ള കാപ്സ്യൂളുകളാണ്.
 
ഡാഫൊഡിലുകളുടെ കന്ദങ്ങൾ നട്ടാണ് പ്രജനനം നടത്തുന്നത്. സെപ്റ്റംബർ മാസാരംഭത്തോടെ നനവുള്ള മണ്ണിൽ കന്ദങ്ങൾ നടുന്നു. തണുപ്പുകാലം ആരംഭിക്കുന്നതിനു മുമ്പു തന്നെ വേരുകളുണ്ടായി ഇവ വളർന്നു തുടങ്ങും. 

വീട്ടിനകത്ത് വെള്ളം നിറച്ച ചെറിയ പാത്രങ്ങളിലോ ചെറുകല്ലുകളും മണലും വെള്ളവും നിറച്ച പാത്രങ്ങളിലോ അധികം സൂര്യപ്രകാശമില്ലാത്ത തണുപ്പുള്ള സ്ഥലത്ത് കന്ദങ്ങൾ സൂക്ഷിച്ചാൽ വേരുകളുണ്ടായി അവ വളരും. പിന്നീട് സൂര്യപ്രകാശം ലഭിക്കുന്ന സ്ഥലത്തേക്ക് ഇതിനെ മാറ്റിയാൽ ഇവ പുഷ്പിക്കുകയും ചെയ്യും.

മഞ്ഞനിറമുള്ള പുഷ്പങ്ങളുണ്ടാകുന്ന നാർസിസ്സസ് സ്യൂഡോനാർസിസ്സസ് എന്നയിനമാണ് സാധാരണ കണ്ടുവരുന്നത്. പുഷ്പത്തിന്റെ മധ്യഭാഗത്തു കാണപ്പെടുന്ന ചെണ്ടയുടെ ആകൃതിയിലുള്ള ഗാഢമകുടം ഇതിന്റെ ഒരു സവിശേഷതയാണ്. മഞ്ഞപ്പുഷ്പങ്ങളും ചെറിയ മകുടവുമുള്ള ഇനമാണ്. *നാർസിസ്സസ്  ജോങ്കില (N. Jonquilla*. വെളുത്ത നിറമുള്ള പുഷ്പങ്ങളും, ബാഹ്യമാത്രമായ മകുടത്തോടു കൂടിയതുമാണ് *നാർസിസ്സസ്  പോയറ്റിക്കസ് (N.poeticus)* ഇനം. പോളിയാന്തസ് എന്നു പരക്കെ അറിയപ്പെടുന്ന *നാർസിസ്സസ് ടാസ്സെറ്റയ്ക്ക് (N.tazetta)* വെള്ളയോ മഞ്ഞയോ നിറമുള്ള പുഷ്പങ്ങളായിരിക്കും. അംബൽ പുഷ്പമഞ്ജരിയായി ഉണ്ടാകുന്ന പുഷ്പങ്ങൾക്ക് ചെറിയ കൊറോണയാണുള്ളത്. നീളം കൂടിയതും കീഴോട്ട് തൂങ്ങിക്കിടക്കുന്നതുമായ വെളുത്ത പുഷ്പങ്ങളാണ് *നാർസിസ്സസ്  ട്രിയാർഡസ് (N.triardus)* എന്നയിനത്തിൽ കാണപ്പെടുന്നത്. *നാർസിസ്സസി*ന്റെ സങ്കര ഇനങ്ങളുടെ പുഷ്പങ്ങൾ വെള്ള, മഞ്ഞ, ഇളം ചുവപ്പ്, ഇളം മഞ്ഞ, ഓറഞ്ച് എന്നീ നിറങ്ങളിൽ കാണപ്പെടുന്നു. ദളപുഞ്ജവും കൊറോണയും ഒരുനിറത്തിലോ, രണ്ടു നിറങ്ങളിലോ കാണാറുണ്ട്.

കൊറോണക്ക് ഒന്നിലധികം വർണങ്ങളുണ്ടായിരിക്കും.നാർസിസ്സസിന്റെ കന്ദത്തിൽ ചിലയിനം ആൽക്കലോയ്ഡുകൾ അടങ്ങിരിക്കുന്നു. ഇതു ഭക്ഷിച്ചാൽ ദഹനക്കേട്, ഛർദി, വയറിളക്കരോഗങ്ങൾ, പനി, വിറയൽ എന്നിവ അനുഭവപ്പെടാറുണ്ട്.

ലാവണ്യമിയലുന്ന ഇതിന്റെ പുഷ്പമഞ്ജരി അനേകം കവികളുടെ സർഗശക്തിയെ ത്വരിപ്പിച്ചിട്ടുണ്ട്. ഡാഫൊഡിൽ പൂക്കളിലൂടെ പ്രപഞ്ചസൗന്ദര്യം മുഴുവൻ കണ്ടെത്തിയ കവികളിൽ പ്രമുഖനാണ് വില്യം വേഡ്‌സ്‌വർത്ത്‌.

## പുറത്തേക്കുള്ള കണ്ണികൾ

വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ദിനോസർ ഐലൻഡ്‌

2002-ൽ ഇറങ്ങിയ ഒരു അമേരിക്കൻ അനിമേഷൻ ചലച്ചിത്രമാണ് **ദിനോസർ ഐലൻഡ്‌**. സർ ആർതർ കോനൻ ഡോയൽന്റെ ദി ലോസ്റ്റ്‌ വേൾഡ് എന്ന നോവലിന്റെ ഏക അനിമേഷൻ ആവിഷ്കാരവും ആണ് ഈ ചിത്രം .

## കഥ
നാല് ചെറുപ്പകാർ ഒരു ടി വീ പരമ്പരയുടെ ഭാഗമായി ഉള്ള ചിത്രികരണത്തിന് പോകുന്ന വഴി വിമാനം കേടാകുകയും ഒരു ദീപിൽ എത്തിപെടുകയും ചെയുന്നു. ഈ ദീപിൽ ആകട്ടെ പുരാതന ജിവികളായ ദിനോസറുകളുടെ ആവാസ സ്ഥലവും ആകുന്നു .

## ചിത്രത്തിൽ ഉള്ള ദിനോസറുകൾ
സ്റ്റെഗോസോറസ്‌ , ട്രൈസെറാടോപ്സ് , ടെറാസോറസ് (ദിനോസറുകളുടെ കാലത്ത് ഉണ്ടായിരുന്ന പറക്കുന്ന ഉരഗ വർഗത്തിൽ പെട്ട ജീവി), വെലോസിറാപ്റ്റർ , റ്റിറാനോസാറസ്‌ റക്സ്‌

## അവലംബം

## പുറത്തേക്കുള്ള കണ്ണികൾ
*
*DIC Entertainment
*Buried.com
*Big Cartoon Database
*New York Times
*Movie Description at American Poems

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:ദിനോസർ ചലച്ചിത്രങ്ങൾ
ഫ്രൈറ്റ് നൈറ്റ്‌

1985-ൽ പുറത്തിറങ്ങിയ ഒരു ഹൊറർ ചലച്ചിത്രമാണ് **ഫ്രൈറ്റ് നൈറ്റ്‌**. ഈ  ചിത്രത്തിന്റെ കഥയും  സംവിധാനവും ടോം ഹോളണ്ട് ആണ് നിർവഹിചിരികുനത്. ഈ സിനിമയുടെ രണ്ടാം ഭാഗം ഫ്രൈറ്റ് നൈറ്റ്‌ പാർട്ട്‌ II 1988-ൽ ഇറങ്ങി ,2011-ൽ ഇതിന്റെ ഒരു ത്രീ ഡി റീ-മൈക്ക്  ചിത്രവും ഇറങ്ങി .

## കഥ

## കഥാപാത്രങ്ങൾ

## അവലംബം

## പുറത്തേക്കുള്ള കണ്ണികൾ
* 
* 
* 
* 
* Two free downloadable commentary tracks, courtesy of ''Icons of Fright'' .
വർഗ്ഗം:ഹൊറർ ചലച്ചിത്രങ്ങൾ
തൊഴിലാളിവർഗ്ഗം

അദ്ധ്വാനം മാത്രം കൈമുതലാക്കി ഉപജീവനം നടത്തുന്ന, ഉല്പാദനോപാധികളിന്മേൽ യാതൊരുവിധ ഉടമസ്ഥാവകാശങ്ങളുമില്ലാത്ത ജനവിഭാഗങ്ങളെയാണ് ഇടതുപക്ഷ പ്രത്യയശാസ്ത്രങ്ങൾ പ്രകാരം **തൊഴിലാളിവർഗ്ഗം** അഥവാ **പ്രോലെറ്റേറിയേറ്റ്** എന്നത് കൊണ്ട് ഉദ്ദേശിക്കുന്നത്. സമൂഹത്തിലെ സമ്പത്തുല്പാദനം നടത്തുന്നത് തൊഴിലാളി വർഗത്തിന്റെ അദ്ധ്വാനം കൊണ്ടാണെന്നാണ് മാർക്സിന്റെ കാഴ്ചപ്പാട്. മുതലാളിത്ത വ്യവസ്ഥിതിയെ നിഷ്കാസിതമാക്കി തൽസ്ഥാനത്ത് തൊഴിലാളി വർഗത്തിന് സ്വാധീനമുള്ള ഒരു ഭരണകൂടം സ്ഥാപിക്കുന്നതിലൂടെ മാത്രമേ ഒരു സ്ഥിതിസമത്വ സമൂഹം കെട്ടിപ്പടുക്കുവാൻ സാധിക്കുകയുള്ളൂ എന്നും മാർക്സിസ്റ്റുകാർ സൈദ്ധാന്തീകരിക്കുന്നു.

## അവലംബം

വർഗ്ഗം:മാർക്സിസം
വർഗ്ഗം:മാർക്സിസ്റ്റ് പദാവലി
ടിൻ‌ടിൻ

*ടിൻടിൻ (കഥാപാത്രം)
*ദ് അഡ്വെഞ്ചേഴ്സ് ഒഫ് ടിൻടിൻ കോമിക് ബുക്കുകൾ
*സ്റ്റീഫൻ സ്പിൽബെർഗിന്റെ 2011 ചലച്ചിത്രം ദ് അഡ്വെഞ്ചേഴ്സ് ഒഫ് ടിൻടിൻ
ദാരിയൂസ് III

അവസാനത്തെ അക്കമീനിയൻ രാജാവായിവായിരുന്നു **ദാരിയൂസ് III** . 

അക്കമീനിയൻ രാജാവായ അന്താസെർക്സസിന്റെ അനന്തരവന്റെ മകനായി ബി.സി. സു. 380-ൽ ജനിച്ചു. അന്താസെർക്സസിനെയും പുത്രനെയും വധിച്ചശേഷം പ്രധാനമന്ത്രി ബാഗോസ്, ദാരിയൂസിനെ രാജാവായി അവരോധിച്ചു. എന്നാൽ താമസിയാതെ ബാഗോസിനെ വധിച്ചുകൊണ്ട് ദാരിയൂസ് അധികാരം ഉറപ്പിച്ചു. ദാരിയൂസ് II-ന്റെ കാലത്ത് പേർഷ്യൻ ഭരണത്തിൽനിന്നു സ്വതന്ത്രമായ ഈജിപ്തിനെ വീണ്ടും അധീനപ്പെടുത്തിയത് ഇദ്ദേഹത്തിന്റെ ആദ്യകാല സൈനിക നേട്ടങ്ങളിൽ ഒന്നായി ഗണിക്കപ്പെടുന്നു. ദാരിയൂസ് III-ന്റെ ഭരണകാലത്താണ് അലക്സാണ്ടർ ചക്രവർത്തി പേർഷ്യൻ സാമ്രാജ്യത്തെ ആക്രമിച്ചത്. ഇസ്സസിൽവച്ച് അലക്സാണ്ടർ ദാരിയൂസിനെ പരാജയപ്പെടുത്തി. സിറിയ, ഈജിപ്ത് എന്നീ പ്രദേശങ്ങൾ പിടിച്ചെടുത്തുകൊണ്ട് ജൈത്രയാത്ര തുടർന്ന അലക്സാണ്ടറുമായി സന്ധി ചെയ്യാനുള്ള ദാരിയൂസിന്റെ ശ്രമങ്ങൾ പരാജയപ്പെട്ടു. തുടർന്ന് അർബാലയിൽവച്ച് വീണ്ടും അലക്സാണ്ടറെ നേരിട്ടെങ്കിലും പരാജയപ്പെട്ട ദാരിയൂസ്, മീഡിയയുടെ ആസ്ഥാനമായ എക്ബത്താനയിൽ അഭയം തേടി. ബാബിലോണിയ, പേർസെപോലിസ് എന്നീ പ്രദേശങ്ങൾ പിടിച്ചെടുത്ത അലക്സാണ്ടർ എക്ബത്താനയിൽ എത്തിയതോടെ ദാരിയൂസ് കിഴക്കോട്ട് പലായനം ചെയ്തു. ഈ പ്രയാണത്തിനിടെ അനുയായികളാൽ വധിക്കപ്പെടേണ്ട ദുര്യോഗം (ബി.സി. 330) ഇദ്ദേഹത്തിനുണ്ടായി. അലക്സാണ്ടറുമായി സന്ധിക്കു മുതിർന്നേക്കാം എന്ന ഭയമായിരുന്നു ദാരിയൂസിനെ വധിക്കാൻ കൊലയാളികളെ പ്രേരിപ്പിച്ചത്.

## പുറത്തേക്കുള്ള കണ്ണികൾ
*http://www.gaugamela.com/ 
*http://www.britannica.com/EBchecked/topic/151631/Darius-III
ഗുസ്താവ് കൂർബെ

പത്തൊൻപതാം നൂറ്റാണ്ടിലെ പ്രമുഖനായ ഫ്രഞ്ച് പെയിന്ററും  റിയലിസ്റ്റ് ശൈലിയുടെ  മുഖ്യ വക്താവുമായിരുന്നു **ഗുസ്താവ് കൂർബെ** (ജനനം:10 ജൂൺ 1819 – 31 ഡിസം:1877). ചിത്രകലയിൽ നവീനമായ സാമുഹ്യ വിമർശം കൂർബെ ഉൾപ്പെടുത്തിയത് അന്ന് ശ്രദ്ധേയമായ സംഗതിയായിരുന്നു. നെതർലൻഡ്സിലേയ്ക്കും ബൽജിയത്തിലേയ്ക്കും കൂർബെ നടത്തിയ യാത്രകൾ ചുറ്റുമുള്ള ലോകത്തെ കലയിൽ ആവാഹിയ്ക്കുന്നതിനു കൂർബെയ്ക്കു പ്രചോദനമേൽകി.

## ഗ്യാലറി

File:Gustave Courbet - Selbstporträt mit schwarzem Hund.jpg|*Self-portrait with Black Dog*, 1842
File:Gustave Courbet - Self-Portrait (Courbet with Black Dog) - WGA05478.jpg |*Self-portrait*, 1842
File:Gustave Courbet - Le Désespéré (1843).jpg|*Self-portrait (The Desperate Man)*, c. 1843–45, Private collection
File:The Cellist, Self-Portrait 1847 Gustave Courbet.jpg |*The Cellist, Self-portrait*, 1847 


## അവലംബം

* Champfleury, *Les Grandes Figures  d’hier et d’aujourd’hui* (Paris, 1861)
* Chu, Petra ten Doesschate. *Courbet in Perspective.* (Prentice Hall, 1977) ASIN B000OIFL3E
* Chu, Petra ten Doesschate and Gustave Courbet. *Letters of Gustave Courbet*. (Chicago: Univ Chicago Press, 1992) ISBN 0226116530
* Chu, Petra ten Doesschate. *The Most Arrogant Man in France: Gustave Courbet and the Nineteenth-Century Media Culture*. (Princeton, NJ: Princeton University Press, 2007) ISBN 0691126798
* Clark, Timothy J., *Image of the People: Gustave Courbet and the [[French Revolution of 1848|1848 Revolution]]*, (Berkeley: University of California Press, 1999); (Originally published 1973. Based on his doctoral dissertation along with *The Absolute Bourgeois: Artists and Politics in France, 1848-1851*), 208pp. ISBN 978-0520217454. (Considered the definitive treatment of Courbet's politics and painting in 1848, and a foundational text of Marxist art history).

## പുറത്തേക്കുള്ള കണ്ണികൾ

വർഗ്ഗം:1819-ൽ ജനിച്ചവർ
വർഗ്ഗം: 1877-ൽ മരിച്ചവർ
വർഗ്ഗം:ജൂൺ 10-ന് ജനിച്ചവർ
വർഗ്ഗം:ഡിസംബർ 31-ന് മരിച്ചവർ

വർഗ്ഗം:ഫ്രഞ്ച് ചിത്രകാരന്മാർ
ആംഗലസാമ്രാജ്യം

എ.ആർ. രാജരാജവർമ്മ രചിച്ച സംസ്കൃത മഹാകാവ്യം ആണ് **ആംഗലസാമ്രാജ്യം **. സംസ്കൃതാലങ്കാരികസിദ്ധാന്തങ്ങൾ അനുസരിച്ചുള്ള മഹാകാവ്യലക്ഷണങ്ങൾ ഉൾക്കൊണ്ട ഈ കൃതി, ബ്രിട്ടനിലെ വിക്ടോറിയയുടെ വജ്രജൂബിലി സംബന്ധിച്ച് രചിച്ചതാണ് .23 സർഗങ്ങളും 1910 പദ്യങ്ങളും ഉണ്ടീ ക്യതിയിൽ . ആ കാലത്ത് രചനയാരംഭിച്ച ഈ മഹാകാവ്യം ആറു വർഷങ്ങൾക്കുശേഷം (1901) ടി.ഗണപതി ശാസ്ത്രിയുടെ ടിപ്പണിയോടുകൂടി പ്രകാശിതമായി. ഇതിലെ 23 സർഗങ്ങളിലായി ബ്രിട്ടന്റെയും ഇന്ത്യയുടെയും ഭൂതകാലചരിത്രങ്ങളും, ഈ രാജ്യങ്ങൾ തമ്മിലുണ്ടായ സേവ്യസേവകബന്ധത്തിന്റെ രൂപപരിണാമങ്ങളും കല്പനാസമ്പന്നനായ ഒരു കവിയുടെ ശില്പനിപുണതയോടുകൂടി വർണിതമായിട്ടുണ്ട്.

ഒന്നാം സർഗത്തിൽ ലണ്ടൻനഗരത്തിന്റെ വർണനയോടുകൂടി ആരംഭിക്കുന്ന ഈ മഹാകാവ്യം 22-ാം സർഗത്തിൽ വിക്ടോറിയയുടെ ഭരണപരിഷ്കാരവിളംബരത്തിൽ എത്തിച്ചേരുന്നു. അവസാനസർഗം ജൂബിലിമഹോത്സവത്തിന്റെ വർണനയാണ്. ഇന്ത്യയിലെ ഹൈന്ദവ-മുസ്ലിം ഭരണചരിത്രം ദിങ്മാത്രദർശനം ചെയ്തുപോകുന്ന കവി, ടിപ്പുവിന്റെ പടയോട്ടക്കാലത്തെ വർണിക്കുവാൻ ഒരു സർഗം മുഴുവൻ (11) വിനിയോഗിച്ചിരിക്കുന്നു. കെ.സി. കേശവപിള്ള 1910  ൽ  ഈ കാവ്യത്തെ മലയാളത്തിൽ വിവർത്തനം ചെയ്തു പ്രസിദ്ധീകരിച്ചിട്ടുണ്ട് .

## അവലംബം

 

വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:എ.ആർ. രാജരാജവർമ്മ
കേശവീയം

കെ.സി. കേശവപിള്ള രചിച്ച മഹാകാവ്യം ആണ് **കേശവീയം.** ഭാഗവതത്തിലെ സ്യമന്തകം കഥയുടെ പശ്ചാത്തലത്തിൽ എഴുതിയ ഈ കൃതി കാളിദാസ ശൈലിയായ വൈദർഭിയിലായിരുന്നു. പന്ത്രണ്ടു  സർഗങ്ങൾ. ഇതിൽ യമകസർഗവും ചിത്രസർഗവും ദ്വിതീയാക്ഷരപ്രാസനിർബന്ധവും ഒഴിവാക്കിയിട്ടുണ്ട് .

എന്നു മരണത്തെ വർണിക്കുന്ന കെ.സി. കേശവപിള്ള മഹാകാവ്യ പ്രസ്ഥാനത്തിന്റെ കാൽപനിക - ദാർശനിക ഭാവങ്ങളുടെ പ്രതീകം കൂടിയാണ്.
## കേശവീയത്തിന് [[എ.ആർ. രാജരാജവർമ്മ]] എഴുതിയ സ്വീകാരം

## അവലംബം

വർഗ്ഗം:മലയാള മഹാകാവ്യങ്ങൾ
റിച്ചാർഡ് ആറ്റൻബറോ

ഇംഗ്ലീഷ് ചലച്ചിത്രസംവിധായകനും അഭിനേതാവും നിർമ്മാതാവും വ്യാപാരസംരംഭകനുമായിരുന്നു **റിച്ചാർഡ് ആറ്റൻബറോ** എന്നറിയപ്പെടുന്ന റിച്ചാർഡ് സാമുവൽ ആറ്റൻബറോ ബാരൻ ആറ്റൻബറോ. (29 ഓഗസ്റ്റ്,1923 - 24 ഓഗസ്റ്റ് 2014).  മികച്ച ചിത്രത്തിനുള്ള പുരസ്‌കാരം ഉൾപ്പെടെ എട്ട് ഓസ്‌കർ അവാർഡുകൾ ആറ്റൻബറോ നിർമ്മിച്ച 'ഗാന്ധി' സിനിമ നേടിയത്.

## ജീവിതരേഖ
1942 ൽ ഇൻ വിച്ച് വി സേർവ് എന്ന സിനിമയിലൂടെയായിരുന്നു നടനായി ആറ്റൻബറോയുടെ സിനിമ അരങ്ങേറ്റം. 1947 ൽ പുറത്തിറങ്ങിയ ബ്രൈറ്റൻ റോക്കിലെ പ്രകടനം അദ്ദേഹത്തെ പ്രശസ്തനാക്കി. 1959 ൽ ബ്രയാൻ ഫോർബ്‌സുമായി ചേർന്ന് നിർമ്മാണരംഗത്തും സജീവമായി. 1982-ൽ ഗാന്ധി എന്ന ചിത്രത്തിത്തിലൂടെ സംവിധായകൻ,നിർമ്മാതാവ് എന്ന നിലയിൽ രണ്ടു അക്കാഡമി അവാർഡുകൾ അദ്ദേഹത്തെ തേടിയെത്തി.

പ്രമുഖ ബ്രിട്ടീഷ് പ്രക്ഷേപകനും പ്രകൃതി ശാസ്ത്രജ്ഞനുമായ ഡേവിഡ് ആറ്റൻബറോ ഇളയ സഹോദരനാണ്.റിച്ചാർഡിന്റെ മൂത്തമകളും ഒരു പേരക്കുട്ടിയും 2004 ലെ സുനാമി ദുരന്തത്തിൽ കൊല്ലപ്പെട്ടു.

ഒരു വീഴ്ചയെത്തുടർന്ന്  ആറ് വർഷത്തോളം  വീൽ ചെയറിലായിരുന്ന അദ്ദേഹം 2014 ഓഗസ്റ്റ്24 ന് അന്തരിച്ചു.
## സിനിമകൾ
### അഭിനേതാവ് എന്ന നിലയിൽ
ആറ് പതിറ്റാണ്ട് നീണ്ട തന്റെ കരിയറിൽ ബ്രൈറ്റൻ റോക്ക്, ദ ഗ്രേറ്റ് എസ്‌കേപ്പ്, 10 റോളിങ്ടൺ പ്ലേസ്, മിറാക്കിൾ ഓൺ 34ത് സ്ട്രീറ്റ്, ജുറാസ്സിക്‌ പാർക്ക്‌ , ദി ലോസ്റ്റ്‌ വേൾഡ്: ജുറാസ്സിക്‌ പാർക്ക്‌ അടക്കം നിരവധി ചിത്രങ്ങളിൽ അഭിനയിച്ചിട്ടുണ്ട്.

## പുരസ്കാരങ്ങൾ
*സംവിധായകൻ,നിർമ്മാതാവ് എന്ന നിലയിൽ രണ്ടു അക്കാഡമി അവാർഡുകൾ - 1982
*നാല് ബാഫ്റ്റ് അവാർഡുകൾ
*നാല് ഗോൾഡൺ ഗ്ലോബ് പുരസ്‌കാരങ്ങൾ
## അവലംബം

## പുറത്തേക്കുള്ള കണ്ണികൾ

* 
*
* Richard Attenborough Archive  on the BAFTA website
* University of Sussex media release about Lord Attenborough's election as Chancellor, dated Friday, 20 March 1998
* 
* Richard Attenborough Stills & Posters Gallery from the British Film Institute
* Richard Attenborough Centre for Disability and the Arts
* Richard Attenborough in Leicester website 
*
*
* Richard Attenborough at Virtual History
* Richard Attenborough Fellowship&nbsp;– Muscular Dystrophy Campaign 
* Richard Attenborough's appearance on This Is Your Life

വർഗ്ഗം:1923-ൽ ജനിച്ചവർ
വർഗ്ഗം:ഓഗസ്റ്റ് 29-ന് ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:ഇംഗ്ലീഷ് ചലച്ചിത്ര നടന്മാർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 24-ന് മരിച്ചവർ
ഒഗോണി

നൈജീരിയയിലെ ന്യൂനപക്ഷ വംശജനതയാണ്‌ **ഒഗോണി**. നൈജർ നദിക്കരയിൽ ഏകദേശം 563 ച. കി.മീ. സ്ഥലത്താണ് ഇവർ വസിക്കുന്നത്. 1990-ൽ ഉദ്ദേശം 5,000,00 ജനങ്ങളാണ് ഈ വംശത്തിലുണ്ടായിരുന്നത്. കൃഷിയും മത്സ്യബന്ധനവുമാണ് മുഖ്യതൊഴിൽ. 1958-ൽ ഈ പ്രദേശത്ത് എണ്ണനിക്ഷേപം കണ്ടെത്തി. എണ്ണക്കിണറുകളിൽ നിന്നുള്ള പരിസരമലിനീകരണംമൂലം കഷ്ടതയനുഭവിച്ച ഒഗോണിജനത 1990-ൽ നൈജീരിയൻ ഗവണ്മെന്റിൽനിന്നും സ്വയംഭരണം ആവശ്യപ്പെട്ട് പ്രക്ഷോഭം തുടങ്ങി. പരിസ്ഥിതിപ്രവർത്തകൻ കെൻ സാരോ വിവയായിരുന്നു പ്രക്ഷോഭം നയിച്ചിരുന്നത്. വിഘടനവാദമെന്നു മുദ്രകുത്തി നൈജീരിജൻ ഗവണ്മെന്റ് ഒഗോണികളുടെ മുന്നേറ്റത്തെ അടിച്ചമർത്താൻ തുടങ്ങി. 1995-ൽ 1800-ലധികം ഒഗോണിവംശജർ കൊല്ലപ്പെട്ടു. സാരോവിവയടക്കം എട്ടു മുൻനിരപ്രവർത്തകരെ തടവിലാക്കുകയും വധിക്കുകയും ചെയ്തു. ഒഗോണിജനതയിൽ 20 ശതമാനം മാത്രമാണ് സാക്ഷരര്‍. 85 ശതമാനം തൊഴിലില്ലാത്തവരാണ്.
## അവലംബം


## പുറം കണ്ണികൾ

വർഗ്ഗം:നൈജീരിയയിലെ വംശീയ വിഭാഗങ്ങൾ
ഒറ്റി

സ്ഥാവരവസ്തുക്കൾ കൈമാറിയുള്ള പണയം ഉടമ്പടികൾക്കായി  കേരളത്തിൽ നിലവിലുണ്ടായിരുന്ന  ഒരു രീതിയാണ്‌ **ഒറ്റി**. ഈ പണയ സമ്പ്രദായത്തിൽ തിരിച്ചെടുക്കാൻ അവകാശമുള്ളവണ്ണം പണം പറ്റിക്കൊണ്ട് വസ്തു അനുഭവത്തിനു വിട്ടുകൊടുക്കുന്നു. ഇതിനുവേണ്ടിയുള്ള കരണമാണ് ഒറ്റിയാധാരം. ആദ്യത്തെ ഒറ്റിയാധാരത്തിനുപുറമേ അതേ വസ്തുവിന്റെ മേൽ ഒറ്റിക്കടക്കാരൻ കീഴൊറ്റി, മേലൊറ്റി എന്നീ കരണങ്ങളും ചെയ്യാറുണ്ട്. വസ്തുകൈമാറ്റനിയമത്തിൽ ഇതു സംബന്ധിച്ച് വ്യവസ്ഥകളുമുണ്ട്.

## അവലംബം

## പുറംകണ്ണികൾ

വർഗ്ഗം:ഇന്ത്യയിലെ നിയമങ്ങൾ
വർഗ്ഗം:സാമ്പത്തികം
വർഗ്ഗം:കേരളചരിത്രം
ബെൻ കിംഗ്സ്ലി

ഒരു ബ്രിട്ടീഷ് ചലച്ചിത്ര നടനാണ് **ബെൻ കിംഗ്സ്ലി**. കൃഷ്ണ പണ്ഡിറ്റ് ഭൻജി എന്നാണ് യഥാർഥ നാമം.(ജനനം: 31 ഡിസംബർ 1943);. ഗാന്ധി എന്ന ചലച്ചിത്രത്തിൽ മഹാത്മാഗാന്ധിയുടെ വേഷം ചെയ്ത അദ്ദേഹത്തിനു മികച്ച നടനുള്ള ഓസ്കാർ അവാർഡ് ലഭിച്ചു. ബാഫ്റ്റ, ഗോൾഡൻ ഗ്ലോബ് അവാർഡുകളും നേടിയിട്ടുണ്ട്. ഗാന്ധി എന്ന ചിത്രത്തിനു പുറമെ  ഷിൻഡിലേഴ്സ് ലിസ്റ്റ്, സെക്സി ബീസ്റ്റ്, ഹൗസ് ഓഫ് സാൻഡ് ആൻഡ് ഫോഗ് എന്നീ ചിത്രങ്ങളിലൂടെയും ബെൻ കിംസ്ലി അറിയപ്പെട്ടു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1943-ൽ ജനിച്ചവർ

വർഗ്ഗം:ഡിസംബർ 31-ന് ജനിച്ചവർ

വർഗ്ഗം:ഇംഗ്ലീഷ് ചലച്ചിത്ര നടന്മാർ
വർഗ്ഗം:അക്കാദമി പുരസ്കാരം ലഭിച്ചവർ
തൈക്കടപ്പുറം

കേരളത്തിലെ കാസർഗോഡ് ജില്ലയിലെ കാഞ്ഞങ്ങാട് നഗരസഭയോടു് ചേർന്നു് നീലേശ്വരം നഗരസഭയിൽ ജനങ്ങൾ തിങ്ങിവസിക്കുന്ന ഒരു കടലോര ഗ്രാമമാണു്  **തൈക്കടപ്പുറം**.  

നീലേശ്വരം നഗരസഭയിലെ 25-ആം വാർഡ് ഉൾപ്പെടുന്ന പ്രദേശമാണിതു്. നീലേശ്വരം രാജവംശത്തിന്റെ കീഴിലായിരുന്നു തൈക്കടപ്പുറം.   ഏ.ഡി 1293-നു മുമ്പുതന്നെ വിദേശരാജ്യങ്ങളുമായി ഇവിടെ വാണിജ്യബന്ധങ്ങൾ നിലനിന്നിരുന്നു. വിസ്താരമായ ഒരു പ്രദേശമാണ് തൈക്കടപ്പുറം. അഴിത്തല വരെ അത് വ്യാപിച്ചു കിടക്കുന്നു.  കൊട്ട്രച്ചാൽ, കണിച്ചിറ, കടിഞ്ഞിമൂല,പുറത്തേക്കൈ എന്നീ വിവിധ സ്ഥലങ്ങൾ തൈക്കടപ്പുറത്തിന്റെ ഭാഗമാണ്.  

വംശനാശം നേരിടുന്ന ജീവികളെ സംരക്ഷിക്കുവാൻ വേണ്ടി കേരള ഫോറസ്റ്റ് വകുപ്പുമായി യോജിച്ചു പ്രവർത്തിക്കുന്നതിനായി പ്രകൃതിസ്നേഹികളുടെ സംരംഭമായ നെതൽ ക്ലബ്ബ് ഇവിടെ രൂപീകരിച്ചിട്ടുണ്ട്

## ആരാധനാലയങ്ങൾ
നിരവധി ആരാധനാലയങ്ങൾ തൈക്കടപ്പുറത്തുണ്ട്.
തൈക്കടപ്പുറം പാലിച്ചോൻ ദേവസ്ഥാനം, പുറത്തേക്കൈ ശ്രീകൃഷ്ണക്ഷേത്രം, കൊട്ട്രച്ചാൽ കൊടുങ്ങല്ലൂർ ക്ഷേത്രം, കടപ്പുറത്തു ഭഗവതിക്ഷേത്രം, ആലിങ്കൽ ഭദ്രകാളി ക്ഷേത്രം തുടങ്ങിയവ താരതമ്യേന പ്രധാനപ്പെട്ട ക്ഷേത്രങ്ങൾ തന്നെ. നിരവധി അയ്യപ്പ മഠങ്ങളും മുത്തപ്പമഠങ്ങളും പത്തോളം മുസ്ലീം പള്ളികളും തൈക്കടപ്പുറത്തിന്റെ വിവിധഭാഗങ്ങളിലായിട്ടുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കെ. ശിവദാസൻ

ഒന്നാം കേരളനിയമസഭയിൽ വർക്കല നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **കെ. ശിവദാസൻ** (7 മാർച്ച് 1929 - 10 ജൂലൈ 2007). സി.പി.ഐ.യുടെ പ്രതിനിധിയായാണ് കെ. ശിവദാസൻ കേരള നിയമസഭയിലേക്കെത്തിയത്. കുമാരൻ-കുഞ്ഞി ദമ്പതികളുടെ മകനായി 1929 മാർച്ച് 7ന് ജനിച്ചു. അംബുജാക്ഷിയാണ് ഭാര്യ ആറ് കുട്ടികളുണ്ട്.

സ്വാതന്ത്ര്യസമരത്തിൽ സജീവമായി പങ്കെടുത്തിരുന്ന കെ .ശിവദാസൻ ആദ്യം കമ്യൂണിസ്റ്റ് പാർട്ടിയിലംഗമായിരുന്നു, 1960-ൽ ഇദ്ദേഹം സി.പി.ഐ.യിൽ നിന്നും കോൺഗ്രസിലേക്ക് ചേർന്നു. 1963 മുതൽ പതിനാറുവർഷത്തോളം കാട്ടാക്കട പഞ്ചായത്തംഗമായിരുന്നു. കെ.പി.സി.സി. അംഗം, കയർ കോർപറേഷൻ ഡയറക്ടർ ബോർഡംഗം, ഖാദി ഗ്രാമവികസന ബോർഡംഗം, ജില്ലാ മോർട്ടേജ് ബാങ്ക് അംഗം, പിന്നോക്ക ക്ഷേമവികസന കോപ്പറേഷൻ ചെയർമാൻ (1982-85), തിരുവനന്തപുരം ജില്ലാ കോൺഗ്രസ് കമ്മിറ്റിയുടെ വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിരുന്നു. 2007 ജൂലൈ 10ന് അന്തരിച്ചു.

## അവലംബം

വർഗ്ഗം:1929-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:ജൂലൈ 10-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ശിവദാസൻ (വിവക്ഷകൾ)

ശിവദാസൻ എന്ന പേരിൽ താഴെക്കൊടുത്തിരിക്കുന്ന ഏതൊരാളേയും വിവക്ഷിക്കാം.
* കടവൂർ ശിവദാസൻ - കോൺഗ്രസ് നേതാവായ  കേരളത്തിലെ മുൻമന്ത്രി
* കെ. ശിവദാസൻ - ഒന്നാം കേരളനിയമസഭാ സാമാജികൻ, കോൺഗ്രസ് നേതാവ്
* കെ. ശിവദാസൻ നായർ - പന്ത്രണ്ടും പതിമൂന്നും നിയമസഭയിലെ അംഗം, കോൺഗ്രസ് നേതാവ്
* വി. ശിവദാസൻ - മുൻ എസ്.എഫ്.ഐ. അഖിലേന്ത്യാ പ്രസിഡണ്ട്, സി.പി.ഐ.എം. സംസ്ഥാനസമിതിയംഗം
ഗുലാം

1998 - ൽ  വിക്രം ഭട്ടിന്റെ സംവിധാനത്തിൽ പുറത്തിറങ്ങിയ ഹിന്ദി സിനിമയാണ് **ഗുലാം**. ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് ആമിർ ഖാനും ,റാണി മുഖർജിയും ആണ് .

## കഥാപാത്രങ്ങളും അഭിനേതാക്കളും
*ആമിർ ഖാൻ - സിദ്ധാർഥ് 
*റാണി മുഖർജി -  അലിഷ
*ദീപക് തിജൊരി-  ചാർളി
*ശരദ് സഖ്സേന- റോണി
## അവലംബം
*https://archive.today/20120630160047/www.boxofficeindia.com/showProd.php?itemCat=204&catName=MTk5OA==
*http://www.imdb.com/title/tt0190419/

വർഗ്ഗം:1998-ൽ പുറത്തിറങ്ങിയ ഹിന്ദി ചലച്ചിത്രങ്ങൾ